open-index/open-wikipedia-markdown huggingface dataset:
మాలన్ క్రూగర్

**మాలన్ బిన్నెమాన్ క్రూగర్** (జననం 1995 ఏప్రిల్ 12) నమీబియా క్రికెట్ ఆటగాడు. కుడిచేతి వాటం బ్యాట్స్‌మన్ అయిన క్రూగర్, 2014 ఐసిసి అండర్-19 క్రికెట్ ప్రపంచ కప్‌లో ఆడాడు.

## దేశీయ కెరీర్
క్రూగర్ 2014 అక్టోబరు 30 న సౌత్ వెస్ట్రన్ డిస్ట్రిక్ట్స్‌తో జరిగిన మ్యాచ్‌లో నమీబియా తరపున ఫస్ట్-క్లాస్ క్రికెట్లో రంగప్రవేశం చేసాడు. 2014 నవంబరు 2 న సౌత్ వెస్ట్రన్ డిస్ట్రిక్ట్స్‌తో జరిగిన మ్యాచ్‌లో నమీబియా తరపున తన తొలి ట్వంటీ20 ఆడాడు.

2022 మార్చి 29, 2022న విండ్‌హోక్‌లో ఐర్లాండ్ వోల్వ్స్‌తో జరిగిన మ్యాచ్‌లో క్రూగర్ తన తొలి లిస్ట్ A మ్యాచ్ ఆడాడు.

## అంతర్జాతీయ కెరీర్
2024 ఫిబ్రవరిలో క్రూగర్, 2024 నేపాల్ ట్రై-నేషన్ సిరీస్ కోసం నమీబియా ODI జట్టులో చోటు దక్కించుకున్నాడు. 2024 ఫిబ్రవరి 23 న కీర్తిపూర్‌లో నెదర్లాండ్స్‌తో జరిగిన మ్యాచ్‌లో తన తొలి వన్డే అంతర్జాతీయ మ్యాచ్ ఆడాడు. 2024 ఫిబ్రవరి 27 న నేపాల్‌తో జరిగిన మ్యాచ్‌తో ట్వంటీ20 ల్లో కూడా అడుగుపెట్టాడు.

2024 మేలో, అతను 2024 ICC పురుషుల T20 ప్రపంచ కప్ టోర్నమెంట్ కోసం నమీబియా జట్టులో చోటు దక్కించుకున్నాడు. 

## మూలాలు

వర్గం:నమీబియా టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1995 జననాలు
బెన్ షికోంగో

**బెన్ షికోంగో** (జననం 2000 మే 8) నమీబియా క్రికెట్ ఆటగాడు.   అతను 2018 ఫిబ్రవరి 8 న 2017–18 సన్‌ఫాయిల్ 3-డే కప్‌లో నమీబియా తరపున ఫస్ట్-క్లాస్ క్రికెట్‌లోకి అడుగుపెట్టాడు.

## కెరీర్
అతను గతంలో 2018 అండర్-19 క్రికెట్ ప్రపంచ కప్ కోసం నమీబియా జట్టులో చోటు సంపాదించుకున్నాడు. 2018 ఫిబ్రవరి 11 న 2017–18 CSA ప్రావిన్షియల్ వన్డే ఛాలెంజ్‌లో నమీబియా తరపున లిస్ట్ Aలో ప్రవేశించాడు.

2019 జూన్‌లో 2019–20 అంతర్జాతీయ సీజన్‌కు ముందు క్రికెట్ నమీబియా వారి అత్యుత్తమ పురుషుల జట్టు కోసం ఎంపికైన ఇరవై ఐదు మంది క్రికెటర్లలో అతను ఒకడు.   బోట్స్వానా జట్టు నమీబియా పర్యటించినపుడు, 2019 ఆగస్టు 19 న, ట్వంటీ20 అంతర్జాతీయ మ్యాచ్ ఆడాడు. అదే నెలలో, 2019 యునైటెడ్ స్టేట్స్ ట్రై-నేషన్ సిరీస్ కోసం నమీబియా వన్డే ఇంటర్నేషనల్ (ODI) జట్టులో చోటు దక్కించుకున్నాడు. 

2019 సెప్టెంబరులో, యునైటెడ్ అరబ్ ఎమిరేట్స్‌లో జరిగిన 2019 ICC T20 ప్రపంచ కప్ క్వాలిఫైయర్ టోర్నమెంట్ కోసం నమీబియా జట్టులో అతను చోటు దక్కించుకున్నాడు.  2019 డిసెంబరులో 2020 ఒమన్ ట్రై-నేషన్ సిరీస్ కోసం నమీబియా వన్డే ఇంటర్నేషనల్ (ODI) జట్టులో చోటు సంపాదించుకున్నాడు.  2020 జనవరి 6 న యునైటెడ్ అరబ్ ఎమిరేట్స్‌తో జరిగిన మ్యాచ్‌లో నమీబియా తరపున వన్డేల్లో ప్రవేశించాడు.

2021 సెప్టెంబరులో 2021 ICC పురుషుల T20 ప్రపంచ కప్ కోసం షికోంగోను నమీబియా జట్టులోకి తీసుకున్నారు. 

2024 మేలో షికోంగోకు, 2024 ICC పురుషుల T20 ప్రపంచ కప్ టోర్నమెంట్ కోసం ఎంపిక చేసిన నమీబియా జట్టులో చోటు దక్కింది.

## మూలాలు

వర్గం:నమీబియా టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:2000 జననాలు
రూబెన్ ట్రంపెల్‌మాన్

**రూబెన్ ట్రంపెల్‌మాన్** (జననం 1998 ఫిబ్రవరి 1) దక్షిణాఫ్రికాలో జన్మించిన నమీబియా క్రికెట్ ఆటగాడు. ప్రస్తుతం నమీబియా క్రికెట్ జట్టుకు ఆడుతున్నాడు.

ట్రంపెల్‌మాన్ నమీబియాలో జన్మించిన తండ్రికి, దక్షిణాఫ్రికాలోని డర్బన్‌లో జన్మించాడు. బాల్యాన్ని ప్రిటోరియాలో గడిపాడు.  దక్షిణాఫ్రికాలోని ఆఫ్రికాన్స్ హోయర్ స్యూన్‌స్కూల్‌లో చదువుకున్నాడు. 

## కెరీర్
2017 నవంబరు 12 న 2017–18 CSA ప్రావిన్షియల్ వన్డే ఛాలెంజ్‌లో నార్తర్స్ తరపున లిస్ట్ A క్రికెట్ లోకి అడుగుపెట్టాడు.  2017 నవంబరు 23 న 2017–18 సన్‌ఫాయిల్ 3-డే కప్‌లో నార్తర్స్ తరపున ఫస్ట్-క్లాస్ క్రికెట్ కెరీర్ మొదలుపెట్టాడు. 

2018 సెప్టెంబరులో, అతను 2018 ఆఫ్రికా T20 కప్ కోసం నార్తర్స్ జట్టులో చోటు దక్కించుకున్నాడు.  2018 సెప్టెంబరు 14 న 2018 ఆఫ్రికా T20 కప్‌లో నార్తర్స్ తరపున తన తొలి ట్వంటీ20 ఆడాడు. 2018–19 CSA 3-డే ప్రావిన్షియల్ కప్‌లో నార్తర్స్ తరపున ఎనిమిది మ్యాచ్‌లలో 23 మందిని అవుట్ చేసి, అత్యధిక వికెట్లు తీసిన బౌలరయ్యాడు.

తండ్రి విండ్‌హోక్‌లో జన్మించడంతో ట్రంపెల్‌మాన్ నమీబియా తరపున అంతర్జాతీయ క్రికెట్ ఆడటానికి అర్హత పొందాడు. 2021 మార్చిలో, అతను ఉగాండాతో జరిగిన సిరీస్ కోసం నమీబియా టీ20I జట్టులోను, ఆ సంవత్సరం సెప్టెంబరులో 2021 ICC పురుషుల T20 ప్రపంచ కప్ కోసం ఎంపిక చేసిన జట్టులోనూ చోటు సంపాదించుకున్నాడు.  ప్రపంచ కప్‌కు ముందు ఆడిన 2021 సమ్మర్ T20 బాష్ కోసం నమీబియా T20I జట్టులో కూడా అతను చోటు సంపాదించాడు. 2021 అక్టోబరు 5 న యునైటెడ్ అరబ్ ఎమిరేట్స్‌తో జరిగిన మ్యాచ్‌లో నమీబియా తరపున తన తొలి T20I ఆడాడు.

2021 నవంబరులో, అతను 2021 నమీబియా ట్రై-నేషన్ సిరీస్ కోసం నమీబియా వన్డే ఇంటర్నేషనల్ (ODI) జట్టులో చోటు దక్కించుకున్నాడు.  అతను 2021 నవంబరు 26న ఒమన్‌తో జరిగిన మ్యాచ్‌లో నమీబియా తరపున వన్డే రంగప్రవేశం చేశాడు.

2024 మేలో, 2024 ICC పురుషుల T20 ప్రపంచ కప్ టోర్నమెంటు జట్టులోకి అతన్ని ఎంపిక చేసారు.

## మూలాలు

వర్గం:నమీబియా టీ20 క్రికెట్ క్రీడాకారులు
వర్గం:దక్షిణాఫ్రికా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1998 జననాలు
నామ్మీకరణ

భాషాశాస్త్రములో నామ్నీకరణ అనేది ముఖ్యాంశముగా పరిశీలన చేస్తారు.

## పరిచయం
తెలుగు నామ్నీకరణాలపై పరివర్తన శాస్త్ర అధ్యయనం(1968) పై అమెరికాలో కార్నెల్ విశ్వవిద్యాలయం నుండి phd పట్టాను చెేకూరి రామరావు గారు పొందారు.నామ్నీకరణం గురించి వివరించినవారిలో  చేకూరి రామారావు ముఖ్యులు.

ఒక వాక్యాన్ని కొన్ని మార్పులతో కర్తృ,కర్మ పదస్థానాల్లో ఉపయోగించే పద్ధతిని నామ్నీకరణం అంటారు.

వాక్యం నామబంధంగా మారటమే నామ్నీకరణం.ఇవి మూడు రకాలు.

1.వాక్యంలోని నామాలలో ఒక నామాన్ని ముఖ్యం చేయటం.(లుప్తవిభక్తిక నామ్నీకరణం)

2.క్రియనే ముఖ్యంగా ఉంచుతూ నామంగా మార్చటం.

3.వాక్యం మొత్తాన్నీ ఏ మార్పులూ చేయకుండా ఒక నామకాన్ని చేర్చి నామంగా మార్చటం.

#### లుప్తవిభక్తిక నామ్నీకరణం

వాక్యంలో నామవాచకాలు మార్పు జరుగుతూ జరిగే ప్రక్రియను లుప్తవిభక్తిక నామ్నీకరణం అంటారు.

#### తెలుగులో క్రియాజన్య విశేషణ నామ్నీకరణ
ఇవి రెండు రకాలు.అవి-1.నిర్థారక 2.వ్యతిరేకం

**1.నిర్థారక క్రియాజన్య విశేషణం**

**వర్తమానకాలం**

ఉదా-బాలుడు కథ చెబుతున్నాడు-కథ చెబుతున్న బాలుడు

**భూతకాలం**

ఉదా-రైలు వచ్చింది-వచ్చిన రైలు

**భవిష్కత్కాలం**

ఉదా-ఉడుత ఫలం తింటుంది- ఫలం తినే ఉడుత

**2.వ్యతిరేక క్రియాజన్య విశేషణం**

ఉదా-

బాలుడు కథ చెప్పడు-కథ చెప్పని బాలుడు

కొన్ని కొన్ని అర్థాలలో విభక్తి ప్రత్యయాలు గల నామాలు ముఖ్యమైనవిగా నామ్నీకరణం చెయ్యటానికి వీలులేదు.

ఉదా-

1.సుబ్బారావు జ్వరంతో పరీక్ష రాశాడు- సుబ్బారావు పరీక్ష రాసిన జ్వరం

2.నేను సరళతో చెప్పాను-నేను చెప్పిన సరళ

3.నేను సరళ గురించి చెప్పాను-నేను చెప్పిన సరళ

4.గోపి పుస్తకం కోసం వచ్చాడు- గోపి వచ్చిన పుస్తకం

5.ప్రసాదు ఊరికి వెళ్లాడు-ప్రసాదు వెళ్లిన ఊరు

ఈ నామ్నీకరణాలు వ్యాకరణ సమ్మతం కావు.కాబట్టి ఇవి వాడుకలో ఉండవు 

##### మూలాలు
1.తెలుగు వాక్యం - వికీసోర్స్

వర్గం:భాషా శాస్త్రము
జాన్ ఫ్రైలింక్

**జాన్ నికోలస్ ఫ్రైలింక్** (జననం 1994 ఏప్రిల్ 6) దక్షిణాఫ్రికాలో జన్మించిన నమీబియా క్రికెట్ ఆటగాడు. ప్రస్తుతం నమీబియా జాతీయ క్రికెట్ జట్టు తరపున ఆడుతున్నాడు. అతను ఎడమచేతి వాటం బ్యాటరు, ఎడమచేతి మీడియం-ఫాస్ట్ బౌలరు. ఫ్రైలింక్ 2011 మార్చి 24న వెస్ట్రన్ ప్రావిన్స్‌తో జరిగిన మ్యాచ్‌లో బోలాండ్ తరపున తన ఫస్ట్-క్లాస్ కెరీర్ మొదలుపెట్టాడు.

## జీవిత చరిత్ర
ఫ్రైలింక్ దక్షిణాఫ్రికా అండర్-19 క్రికెట్ జట్టుకు అనేక యూత్ వన్డే ఇంటర్నేషనల్ మ్యాచ్‌లలో ప్రాతినిధ్యం వహించాడు. అతను 2015 ఆఫ్రికా T20 కప్ కోసం గ్రిక్వాలాండ్ వెస్ట్ క్రికెట్ జట్టు జట్టులో చేర్చబడ్డాడు. 

ఫ్రైలింక్ వంశపారంపర్యంగా నమీబియా పౌరుడు, అతని తండ్రి వాల్విస్ బేలో జన్మించాడు. 2016 అక్టోబరులో పాపువా న్యూ గినియాతో జరిగిన ఇంటర్ కాంటినెంటల్ కప్ ఆటకు నమీబియా జట్టులో అతను చోటు దక్కించుకున్నాడు, కానీ సకాలంలో అతని అర్హత నిర్ధారణ అందకపోవడంతో వైదొలగాల్సి వచ్చింది.  అతను 2017–18 CSA ప్రావిన్షియల్ వన్డే ఛాలెంజ్ టోర్నమెంట్‌లో నమీబియా తరపున అత్యధిక పరుగులు చేసిన ఆటగాడిగా నిలిచాడు. అతను ఎనిమిది మ్యాచిల్లో 367 పరుగులు చేశాడు.  ఎనిమిది మ్యాచిల్లో 16 వికెట్లు తీసి, నమీబియా తరపున టోర్నమెంట్‌లో అత్యధిక వికెట్లు తీసిన బౌలరుగా కూడా నిలిచాడు. 2018 జనవరిలో అతను 2018 ICC వరల్డ్ క్రికెట్ లీగ్ డివిజన్ టూ టోర్నమెంట్ కోసం నమీబియా జట్టులో చోటు దక్కించుకున్నాడు.

2018 ఆగస్టులో, ఫ్రైలింక్ 2018 ఆఫ్రికా T20 కప్ కోసం నమీబియా జట్టులో చోటు దక్కించుకున్నాడు. 2018 అక్టోబరులో, బోట్స్వానాలో జరిగిన 2018–19 ICC వరల్డ్ ట్వంటీ20 ఆఫ్రికా క్వాలిఫైయర్ టోర్నమెంటు కోసం సదరన్ సబ్ రీజియన్ గ్రూప్ తరఫున నమీబియా జట్టుకు కెప్టెన్‌గా ఎంపికయ్యాడు. 

2019 మార్చిలో, అతను 2019 ICC వరల్డ్ క్రికెట్ లీగ్ డివిజన్ టూ టోర్నమెంటులో నమీబియా జట్టుకు వైస్-కెప్టెన్‌గా ఎంపికయ్యాడు.  నమీబియా, ఆ టోర్నమెంటులో మొదటి నాలుగు స్థానాల్లో నిలిచి, వన్డే ఇంటర్నేషనల్ (ODI) హోదా సాధించింది. ఫ్రైలింక్ 2019 ఏప్రిల్ 27న ఒమన్‌తో జరిగిన టోర్నమెంటు ఫైనల్‌లో నమీబియా తరపున వన్డేల్లోకి అడుగుపెట్టాడు. ఈ మ్యాచ్‌లో, అతను ఎనిమిది ఓవర్లలో పదమూడు పరుగులకు ఐదు వికెట్లు పడగొట్టి, వన్‌డేల్లో తొలిమ్యాచ్ లోనే ఐదు వికెట్లు తీసిన తొలి నమీబియా బౌలరయ్యాడు.   అతను ఆరు మ్యాచ్‌లలో 14 వికెట్లు తీసి, టోర్నమెంటులో నమీబియా తరపున అత్యధిక వికెట్లు తీసిన బౌలరుగా నిలిచాడు.

2019 మేలో, అతను ఉగాండాలో జరిగిన 2018–19 ICC T20 ప్రపంచ కప్ ఆఫ్రికా క్వాలిఫైయర్ టోర్నమెంటు ప్రాంతీయ ఫైనల్స్ కోసం నమీబియా జట్టులో చోటు దక్కించుకున్నాడు.   2019 మే 20 న ఘనాపై తన తొలి ట్వంటీ20 అంతర్జాతీయ మ్యాచ్ ఆడాడు.

2019 జూన్లో, 2019–20 అంతర్జాతీయ సీజన్‌కు ముందు క్రికెట్ నమీబియా వారి అత్యుత్తమ పురుషుల జట్టుకు ఎంపికైన ఇరవై ఐదు మంది క్రికెటర్లలో అతను ఒకడు.   2019 సెప్టెంబరులో, యునైటెడ్ అరబ్ ఎమిరేట్స్‌లో జరిగిన 2019 ICC T20 ప్రపంచ కప్ క్వాలిఫైయర్ టోర్నమెంట్ కోసం నమీబియా జట్టులో అతను చోటు దక్కించుకున్నాడు.  2021 సెప్టెంబరులో, ఫ్రైలింక్ 2021 ICC పురుషుల T20 ప్రపంచ కప్ కోసం నమీబియా జట్టుకు ఎంపికయ్యాడు. మరుసటి నెలలో, 2021 సమ్మర్ T20 బాష్ టోర్నమెంట్ ప్రారంభ మ్యాచ్‌లో, ఫ్రైలింక్ T20I క్రికెట్‌లో తన తొలి ఐదు వికెట్ల పంట సాధించాడు.

2024 మేలో ఫ్రైలింక్, 2024 ICC పురుషుల T20 ప్రపంచ కప్ టోర్నమెంటు కోసం ఎంపిక చేసిన నమీబియా జట్టుకు ఎంపికయ్యాడు.

## మూలాలు

వర్గం:దక్షిణాఫ్రికా క్రికెట్ క్రీడాకారులు
వర్గం:నమీబియా టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1994 జననాలు
2025 బీజాపూర్ ఘర్షణ

**2025 బీజాపూర్ ఎదురుకాల్పులు** అనేది భారత భద్రతా దళాలకు, మావోయిస్టు తిరుగుబాటుదారులకు మధ్య ఛత్తీస్‌గఢ్‌లోని బీజాపూర్ జిల్లాలో ఉన్న ఇంద్రావతి జాతీయ ఉద్యానవనంలో జరిగిన ఒక భారీ పోరాటం. 2025 ఫిబ్రవరి 9న, మావోయిస్టులు పెద్ద ఎత్తున గుమిగూడారనే నిఘా సమాచారం మేరకు, సుమారు 650 మంది భద్రతా సిబ్బంది ఈ దట్టమైన అటవీ ప్రాంతంలో సెర్చ్ ఆపరేషన్ నిర్వహించారు.

ఈ ఎదురుకాల్పుల్లో కనీసం 31 మంది మావోయిస్టు తిరుగుబాటుదారులు, ఇద్దరు భద్రతా సిబ్బంది మరణించారు. 2025 సంవత్సరంలో మావోయిస్టులకు ఇది అత్యంత భారీ ప్రాణనష్టం కలిగించిన ఘటనగా నమోదైంది. ఈ పోరాటం తర్వాత భద్రతా దళాలు భారీగా ఆయుధాలను స్వాధీనం చేసుకున్నాయి.

## నేపథ్యం
ఇంద్రావతి జాతీయ ఉద్యానవనం సుమారు 2,799 చదరపు కిలోమీటర్ల మేర విస్తరించి ఉంది. ఇది దట్టమైన అడవులతో కూడి ఉండటం వల్ల చారిత్రక కాలం నుండి మావోయిస్టు కార్యకలాపాలకు సురక్షిత స్థావరంగా (స్ట్రాంగ్‌హోల్డ్) ఉంటూ వస్తోంది.

## సంఘటన
పెద్ద సంఖ్యలో మావోయిస్టులు ఆ ప్రాంతంలో కదులుతున్నారనే పక్కా సమాచారంతో డిస్ట్రిక్ట్ రిజర్వ్ గార్డ్ (DRG), స్పెషల్ టాస్క్ ఫోర్స్ (STF) సిబ్బందిని అక్కడికి పంపించారు.

రెండు వైపుల నుండి తీవ్రమైన కాల్పులు జరిగాయి. ఎదురుకాల్పుల అనంతరం ఘటనా స్థలంలో 31 మంది మావోయిస్టుల మృతదేహాలు లభ్యమయ్యాయి. అయితే మృతుల సంఖ్య ఇంకా ఎక్కువగా ఉండవచ్చని పోలీసులు భావించి, గాలింపు చర్యలను (Search operation) ముమ్మరం చేశారు. ఈ ఘటనలో ఒక DRG జవాను , ఒక STF జవాను ప్రాణాలు కోల్పోగా, మరో ఇద్దరు గాయపడ్డారు.

భద్రతా దళాలు ఘటనా స్థలం నుండి ఏకే-47 అటాల్ట్ రైఫిల్స్, భారత తయారీ ఇన్సాస్ రైఫిల్స్, ఎస్.ఎల్.ఆర్ (SLR) రైఫిల్స్, గ్రెనేడ్ లాంచర్లు, పేలుడు పదార్థాలను స్వాధీనం చేసుకున్నాయి.

ఛత్తీస్‌గఢ్‌లో జరుగుతున్న వరుస కాల్పుల సంఘటనల్లో ఇది ఒకటి. ఇది మధ్య భారతదేశంలో మావోయిస్టు తిరుగుబాటు వల్ల ఎదురవుతున్న సవాళ్లను ప్రతిబింబిస్తోంది.

## మూలాలు

వర్గం:నక్సలైట్లు
మహామాయ ఆలయం, రాయపూర్

శ్రీ రాజరాజేశ్వరి మా మహామాయా దేవి మందిర్ **[[రాయ్‌పూర్|రాయపూర్]]** లేదా ప్రసిద్ధి చెందిన మహామాయ ఆలయం ఛత్తీస్ గఢ్ లోని రాయ్‌పూర్‌లోని పురాణి బస్తీలో ఉన్న దేవి మహామాయకు అంకితం చేయబడిన హిందూ దేవాలయం.  ఛత్తీస్ గఢ్ 36 *శక్తిపీఠాలు* లేదా 36 కోటలలో ఈ ఆలయం ఒకటి. దీనిని 17వ-18వ శతాబ్దాల మధ్య మరాఠా సమాఖ్య పాలకులు పునరుద్ధరించారు. 

## పురాణం
ఒకసారి, రాజు మోర్ధ్వజ్ తన రాణి కుముద్ధతి దేవితో కలిసి తన రాజ్యంలో పర్యటనకు వెళ్ళాడు. తిరిగి వస్తున్నప్పుడు, అది తెల్లవారుజాము సమయం. వారు విశ్రాంతి తీసుకోవడానికి, తమ ఉదయపు దినచర్యలను పూర్తి చేసుకోవడానికి ఖరూన్ నది ఒడ్డున (ప్రస్తుతం మహాదేవ్ ఘాట్ అని పిలుస్తారు) ఆగారు.

రాణి, ఆమె దాసీలు స్నానం చేయడానికి నది వైపు వెళ్లారు. వారు నీటి దగ్గరకు చేరుకోగానే, నదిలో ఒక పెద్ద రాయిని చూశారు. దాని చుట్టూ మూడు పెద్ద పాములు పడగలు విప్పి కూర్చుని ఉన్నాయి. ఇది చూసి వారు చాలా భయపడి రాజు వద్దకు పరుగెత్తుకు వచ్చి జరిగినదంతా చెప్పారు.

రాజు మోర్ధ్వజ్ వెంటనే నది వద్దకు వచ్చాడు. ఆ వింత దృశ్యాన్ని చూసి అతను ఆశ్చర్యపోయాడు. అతను తన రాజ పురోహితుడిని, జ్యోతిష్యుడిని పిలిపించాడు. ప్రార్థనలు చేసి, లోతుగా ఆలోచించిన తర్వాత, అది రాయి కాదని, తలక్రిందులుగా పడి ఉన్న ఒక దేవతా విగ్రహమని వారు రాజుకు చెప్పారు.

రాజు పవిత్ర స్నానం చేసి ప్రార్థన చేశాడు. తర్వాత నెమ్మదిగా ఆ రాయి దగ్గరకు వెళ్ళాడు. ఒక్కొక్కటిగా ఆ మూడు పాములు దూరంగా జరిగిపోయాయి. రాజు ఆ రాయిని తాకి, మెల్లగా నిటారుగా నిలబెట్టాడు. అది రాయి కాదని, సింహంపై నిలబడి ఉన్న మహిషాసురమర్దిని దేవత యొక్క అందమైన విగ్రహమని చూసి అందరూ ఆశ్చర్యపోయారు.

అందరూ చేతులు జోడించి నమస్కరించారు. ఆ క్షణంలో, ఆ విగ్రహం నుండి ఒక దైవవాణి వినిపించింది:

“ఓ రాజా, నేను నీ కులదేవతను. నన్ను పూజించు. నేను మహామాయను.”

రాజు పురోహితులు, పండితుల సలహా తీసుకున్నాడు. దేవతను ఒక ఆలయంలో శాస్త్రోక్తంగా ప్రతిష్ఠించాలని వారు చెప్పారు. పాత నగరంలో మరొక దేవత కోసం అప్పటికే ఒక ఆలయం నిర్మాణంలో ఉంది. దేవత కోరిక ప్రకారం, మా మహామాయ విగ్రహాన్ని ఖరూన్ నది నుండి తీసుకువచ్చి, ప్రత్యేక వైదిక, తాంత్రిక పద్ధతులతో అక్కడ ప్రతిష్ఠించారు.

ఈ రోజుకీ, ఆలయం వెలుపల నుండి చూసినప్పుడు విగ్రహం పక్కకు చూస్తున్నట్లు కనిపిస్తుంది, కానీ లోపలికి ప్రవేశించినప్పుడు అది నిటారుగా కనిపిస్తుంది..&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;

## చిత్రమాలిక

## మూలాలు

వర్గం:Coordinates on Wikidata
వర్గం:ఛత్తీస్‌గఢ్ పర్యాటక ప్రదేశాలు
వర్గం:హిందూ దేవాలయాలు
వర్గం:దుర్గా దేవాలయాలు
వర్గం:ఛత్తీస్‌గఢ్‌లోని హిందూ దేవాలయాలు
శివమ్ ఖురానా

**శివమ్ ఖురానా** (జననం 24 ఫిబ్రవరి 1991) భారతీయ క్రికెటర్. అతను 2018–19 రంజీ ట్రోఫీలో ఉత్తరాఖండ్ తరపున తన ఫస్ట్-క్లాస్ అరంగేట్రం నవంబర్ 1, 2018న ఆడాడు. అతను 2018–19 సయ్యద్ ముష్తాక్ అలీ ట్రోఫీలో ఉత్తరాఖండ్ తరపున తన ట్వంటీ20 అరంగేట్రం ఫిబ్రవరి 21, 2019న ఆడాడు.

## మూలాలు

## బాహ్య లింకులు

* 

వర్గం:వికెట్ కీపర్లు
వర్గం:ఉత్తరాఖండ్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1991 జననాలు
గ్యాంబ్లర్స్ (2025)

**గాంబ్లర్స్** 2025లో విడుదలైన ఒక తెలుగు మిస్టరీ థ్రిల్లర్ చిత్రం. కేఎస్కే చైతన్య దర్శకత్వం వహించిన ఈ చిత్రంలో సంగీత్ శోభన్, ప్రశాంతి చారులింగ ప్రధాన పాత్రలు పోషించారు. రేష్మాస్ స్టూడియోస్, స్నాప్ & క్లాప్ ఎంటర్‌టైన్‌మెంట్స్ పతాకాలపై సునీత, రాజ్‌కుమార్ బృందావన్ ఈ చిత్రాన్ని నిర్మించారు.

## కథ
CCC (కార్డ్ క్యాజిల్ క్లబ్)లో పేకాట ఆడతుంటారు. ఆంటోనీ(మధుసూధనరావు) కొంతమందితో పేకాట ఆడి అన్ని పోగొట్టుకొని తన వంశ గౌరవం అయిన లేడీ బర్డ్ అనే డైమండ్ ని కూడా పోగొట్టుకొని సూసైడ్ చేసుకుంటాడు. కానీ లేడీ బర్డ్ మిస్ అవుతుంది. దాంతో యాంటోని కొడుకు ఏంజిల్(సంగీత్ శోభన్) ని చిదంబరం(శ్రీకాంత్ అయ్యంగార్) తన చేతుల్లో పెట్టుకుంటాడు.

కొన్నేళ్ల తర్వాత CCC కి లంగడి(రాకింగ్ రాకేష్), సమీరా(సాయి శ్వేతా), పార్థు(పృథ్వీరాజ్ బన్న), రమేష్, ఓ పోలీస్, గాయత్రీ(ప్రశాంతి) వస్తారు. గాయత్రీ తన చెల్లి కృప(జశ్విక)ని ఫేక్ బాబా ఏంజల్ నుంచి కిడ్నాప్ చేసి అక్కడికి తీసుకొస్తుంది. లంగడి పేకాట ఆడి డబ్బులు సంపాదించాలని వస్తాడు. రమేష్, గాయత్రి, పోలీస్ లేడీ బర్డ్ డైమండ్ కోసం వస్తారు. పార్థు అక్కడ CCC లో రిసెప్షనిస్ట్ గా పనిచేస్తూ ఉంటాడు. కృపని వెతుక్కుంటూ ఏంజల్ CCCకి వస్తాడు. CCC లోకి రావడానికి, వెళ్ళడానికి కొన్ని రూల్స్ ఉంటాయి. ఏజిల్ CCC కి రావడంతో అతనికి కొన్ని విషయాలు తెలుస్తాయి. అసలు ఈ CCC ఏంటి? అక్కడ ఉండే రూల్స్ ఏంటి? అక్కడికి వచ్చిన వాళ్ళందరి బ్యాక్ గ్రౌండ్స్ ఏంటి? ఆ డైమండ్ కథేంటి? ఏంజిల్ కి తెలిసిన విషయాలు ఏంటి? వాళ్లంతా CCC నుంచి బయటపడ్డారా తెలియాలంటే తెరపై చూడాల్సిందే. 

## నటీనటులు
* సంగీత్ శోభన్ - ఏంజెల్ పాత్రలో
* ప్రశాంతి చారులింగ
* పృథ్వీరాజ్ బన్న
* సాయి శ్వేత
* రాకింగ్ రాకేష్
* జస్విక
* భరణి శంకర్
* శ్రీకాంత్ అయ్యంగార్
* మధుసూదన్ రావు
* ఛత్రపతి శేఖర్
* శివారెడ్డి
* సూర్య
* మల్హోత్రా శివ

## నిర్మాణం
ఈ చిత్రానికి కేఎస్కే చైతన్య దర్శకత్వం వహించగా, విజయ్ చిట్నీడితో కలిసి చిత్రానువాదాన్ని (Screenplay) అందించారు. ప్రేమ్ సాగర్ ఛాయాగ్రాహకుడిగా (Cinematography), శశాంక్ తిరుపతి సంగీత దర్శకుడిగా వ్యవహరించారు.

## సంగీతం
ఈ చిత్రంలో ఒకే ఒక్క పాట "రాజా ఒక్కడు రాణి ఒక్కటి" మే 30, 2025న విడుదలైంది. శశాంక్ తిరుపతి స్వరపరిచి పాడిన ఈ పాటకు కిట్టు విస్సాప్రగడ సాహిత్యం అందించారు.

## విడుదల
ఈ చిత్రం జూన్ 6, 2025న థియేటర్లలో విడుదలైంది.

## మూలాలు

## బయటి లింకులు
* 

వర్గం:2025 సినిమాలు
వర్గం:తెలుగు సినిమాలు
వర్గం:2025 తెలుగు సినిమాలు
డెల్సీ రోడ్రిగ్జ్

**డెల్సీ ఎలోయినా రోడ్రిగ్జ్ గోమెజ్** (జననం 18 మే 1969) ఒక వెనిజులా న్యాయవాది, దౌత్యవేత్త, రాజకీయ నాయకురాలు. 3 జనవరి 2026న అమెరికా దాడులలో నికోలస్ మదురో బంధించబడిన తర్వాత ఆమె వెనిజులా తాత్కాలిక అధ్యక్షురాలిగా బాధ్యతలు చేపట్టారు. ఆమె 2018 నుండి వెనిజులా ఉపాధ్యక్షురాలిగా కూడా సేవలందిస్తున్నారు.  

రోడ్రిగ్జ్ గతంలో నికోలస్ మదురో ప్రభుత్వంలో విదేశీ వ్యవహారాల మంత్రిగా (2014–2017), రాజ్యాంగ పరిషత్ అధ్యక్షురాలిగా (2017–2018), పెట్రోలియం మంత్రిగా (2024–2025) పనిచేశారు.

## ప్రారంభ జీవితం
రోడ్రిగ్జ్ 1969లో కరాకస్‌లో జన్మించారు. ఆమె సోదరుడు జార్జ్ రోడ్రిగ్జ్ వెనిజులా నేషనల్ అసెంబ్లీ అధ్యక్షుడిగా పనిచేస్తున్నారు. ఆమె తండ్రి, జార్జ్ ఆంటోనియో రోడ్రిగ్జ్, వెనిజులాలో ఒక ప్రముఖ మార్క్సిస్ట్ నాయకుడు. 1976లో ఆయన ప్రభుత్వ కస్టడీలో ఉన్నప్పుడు హత్యకు గురయ్యారు. రోడ్రిగ్జ్ 1993లో వెనిజులా సెంట్రల్ యూనివర్శిటీ (UCV) నుండి న్యాయశాస్త్రంలో పట్టా పొందారు. అనంతరం పారిస్‌లో లేబర్ లాలో నైపుణ్యం సాధించారు.

## రాజకీయ ప్రస్థానం
2002లో వెనిజులాలో జరిగిన తిరుగుబాటు ప్రయత్నం సమయంలో రోడ్రిగ్జ్ రాజకీయాల్లోకి వచ్చారు. హ్యూగో చావెజ్ ప్రభుత్వంలో పలు కీలక బాధ్యతలు నిర్వహించిన ఆమె, 2013లో కమ్యూనికేషన్ సమాచార శాఖ మంత్రిగా నియమితులయ్యారు.

### విదేశీ వ్యవహారాల మంత్రి
2014 డిసెంబర్‌లో వెనిజులా చరిత్రలో విదేశీ వ్యవహారాల మంత్రిగా (ఛాన్సలర్) నియమితులైన తొలి మహిళగా ఆమె రికార్డు సృష్టించారు. తన పదవీ కాలంలో అమెరికా, ఇతర దేశాల ఒత్తిడిని ఎదుర్కొంటూ వెనిజులా తరపున అంతర్జాతీయ వేదికలపై గట్టిగా గళం వినిపించారు. 

### ఉపాధ్యక్షురాలు / తాత్కాలిక అధ్యక్ష పదవి
14 జూన్ 2018న అధ్యక్షుడు మదురో ఆమెను వెనిజులా ఉపాధ్యక్షురాలిగా నియమించారు. 3 జనవరి 2026న అమెరికా దళాలు మదురోను బంధించిన తర్వాత, వెనిజులా రాజ్యాంగంలోని అధికరణం 233 ప్రకారం రోడ్రిగ్జ్ అధ్యక్ష బాధ్యతలను స్వీకరించారు. ఆమె అధ్యక్ష బాధ్యతలు చేపట్టిన వెంటనే ప్రభుత్వ టీవీలో ప్రసంగిస్తూ, మదురోనే వెనిజులాకు ఏకైక అధ్యక్షుడని, దేశ సార్వభౌమత్వాన్ని కాపాడతామని ప్రకటించారు.

## ఆంక్షలు
మానవ హక్కుల ఉల్లంఘనలు, వెనిజులాలో ప్రజాస్వామ్యాన్ని దెబ్బతీసినట్లు ఆరోపిస్తూ అమెరికా, కెనడా, యూరోపియన్ యూనియన్ ఆమెపై ఆంక్షలు విధించాయి. ఆమె ఆస్తులను స్తంభింపజేయడంతో పాటు పలు దేశాల్లో పర్యటించకుండా నిషేధం విధించారు.

## వ్యక్తిగత జీవితం
రోడ్రిగ్జ్ గతంలో వెనిజులా నటుడు ఫెర్నాండో కార్రిల్లోతో సంబంధం కలిగి ఉన్నారు. ఆమె సోదరుడు జార్జ్ రోడ్రిగ్జ్ కూడా వెనిజులా రాజకీయాల్లో అత్యంత శక్తివంతమైన నాయకులలో ఒకరు.

## మూలాలు
సంత్ కుమార్

**సంత్ కుమార్** ఒక భారతీయ ఒలింపిక్  క్రీడాకారుడు. ఇతడు 1980 వేసవి ఒలింపిక్స్ పురుషుల 1500 మీటర్లలో తన దేశానికి ప్రాతినిధ్యం వహించాడు. ఇతడు ఆ ఈవెంటులో 3 ని.55.6 సెకెన్ల సమయంలో లక్ష్యాన్ని చేరుకున్నాడు.  

కల్నల్ సంత్ కుమార్ మాస్కో ఒలింపిక్స్‌లో 1500 మీటర్లలో భారతదేశానికి ప్రాతినిధ్యం వహించాడు. జపాన్ లోని టోక్యో లో జరిగిన ఆసియా అథ్లెటిక్ ఛాంపియన్షిప్స్ పోటీలలో 1500 మీటర్లలో కాంస్య పతక విజేతగా నిలిచాడు. 12వ తరగతి పరీక్షలో ఉత్తీర్ణత సాధించిన తరువాత కుంజ్పురా లోని సైనిక్ పాఠశాల నుండి పాఠశాల విద్యను పూర్తి చేసి, పూణేలోని నేషనల్ డిఫెన్స్ అకాడమీలో చేరాడు
## పతకాలు

## మూలాలు

వర్గం:జీవిస్తున్న ప్రజలు
వర్గం:1959 జననాలు
వర్గం:ఆసియా అథ్లెటిక్స్ ఛాంపియన్‌షిప్స్‌లో పతకం సాధించిన భారతీయులు
వర్గం:భారతీయ ఒలింపిక్ క్రీడాకారులు
ప్రేమ్ అక్కరాజు

**ప్రేమ్ కుమార్ అక్కరాజు** వెటా డిజిటల్ సాంకేతిక, పరిశోధన విభాగాన్ని యూనిటీ సాఫ్ట్‌వేర్ 2021 నవంబరు 9న $1.625 బిలియన్లకు విక్రయించినప్పుడు సీఈఓగా ఉన్నాడు. ప్రస్తుతం ఆయన స్టెబిలిటీ ఏఐలో సీఈవోగా ఉన్నాడు. 

## కార్యనిర్వాహక నిర్మాత
2021 ఆస్కార్-నామినేటెడ్ చలన చిత్రం ది *[[ది వైట్ టైగర్]]* కు ఆయన ఎగ్జిక్యూటివ్ నిర్మాత.  ఈ చిత్రం 2008 మ్యాన్ బుకర్ అవార్డు గెలుచుకున్న అదే పేరుతో ఉన్న పుస్తకం ఆధారంగా రూపొందించబడింది. ఈ చిత్రానికి ఇతర ఎగ్జిక్యూటివ్ నిర్మాతలలో ప్రియాంక చోప్రా, అవా డువెర్నే, రామిన్ బహ్రానీ, ముకుల్ దియోరా ఉన్నారు. ది *వైట్ టైగర్* 2021 జనవరి 22న ప్రపంచవ్యాప్తంగా నెట్‌ఫ్లిక్స్ లో విడుదలైంది.
## కెరీర్
జూన్ 2020లో, వెటా యానిమేటెడ్ అనే కొత్తగా ఏర్పడిన సంస్థ కింద వెటా డిజిటల్ ఒరిజినల్ కంటెంట్ ను ఉత్పత్తి చేస్తుందని ఆయన ప్రకటించాడు. పీటర్ జాక్సన్, ఫ్రాన్ వాల్ష్ ఈ వెంచర్ కోసం ఒరిజినల్ యానిమేటెడ్ కంటెంట్ ను అభివృద్ధి చేసి దర్శకత్వం వహిస్తారు.

ప్రేమ్ అక్కరాజు, సీన్ పార్కర్ తో కలిసి ది స్క్రీనింగ్ రూమ్ ను స్థాపించాడు. ప్రతిపాదిత చలనచిత్ర పంపిణీ సేవ అయిన స్క్రీనింగ్ రూమ్ లో వాటాదారులు స్టీవెన్ స్పీల్‌బెర్గ్, రాన్ హోవార్డ్, జె. జె. అబ్రామ్స్, మార్టిన్ స్కోర్సెస్, పీటర్ జాక్సన్ ఉన్నారు. ప్రేమ్ అక్కరాజు ది స్క్రీనింగ్ రూమ్ సీఈఓగా కూడా పనిచేసాడు. ఆ తరువాత, ఆయన ఎగ్జిక్యూటివ్ ఛైర్మన్ గా పనిచేస్తున్నాడు.

వెరైటీ ప్రారంభ సిలికాన్ వ్యాలీవుడ్ ఇంపాక్ట్ రిపోర్ట్ లో ఆయన చేర్చబడ్డాడు, దీనిలో అతన్ని "టెక్నాలజీ మావెన్" గా అభివర్ణించారు. అతను సురక్షిత-కంటెంట్ పంపిణీలో 26 సాంకేతిక పేటెంట్ల ఆవిష్కర్త.

## వ్యక్తిగత జీవితం
ప్రేమ్ అక్కరాజు, కొలంబియా బిజినెస్ స్కూల్ నుండి ఎంబీఏ పూర్తి చేసాడు. ఆయన తన భార్య మేరీ ఆన్, ఇద్దరు పిల్లలతో లాస్ ఏంజిల్స్ లో నివసిస్తున్నాడు.

## మూలాలు

వర్గం:జీవిస్తున్న ప్రజలు
వర్గం:1972 జననాలు
పీయూష్ జోషి

**పియూష్ జోషి** (జననం 27 మే 1996) భారతీయ క్రికెటర్. అతను 2018–19 రంజీ ట్రోఫీలో ఉత్తరాఖండ్ తరపున 28 నవంబర్ 2018న తన ఫస్ట్-క్లాస్ అరంగేట్రం చేసాడు. అతను 2020–21 సయ్యద్ ముష్తాక్ అలీ ట్రోఫీలో ఉత్తరాఖండ్ తరపున 2021 జనవరి 10న తన ట్వంటీ20 అరంగేట్రం చేసాడు.

## మూలాలు

## బాహ్య లింకులు

* 

వర్గం:ఉత్తరాఖండ్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1996 జననాలు
బిక్రంకుమార్ దాస్

**బిక్రంకుమార్ దాస్** (జననం 15 నవంబర్ 1999) భారతీయ క్రికెటర్. అతను ఫిబ్రవరి 25, 2017న 2016–17 విజయ్ హజారే ట్రోఫీలో త్రిపుర తరపున లిస్ట్ A అరంగేట్రం చేశాడు. అతను డిసెంబర్ 9, 2019న 2019–20 రంజీ ట్రోఫీలో త్రిపుర తరపున ఫస్ట్-క్లాస్ అరంగేట్రం చేశాడు. అతను నవంబర్ 4, 2021న ట్వంటీ20 లో అరంగేట్రం చేశాడు, 2021–22 సయ్యద్ ముష్తాక్ అలీ ట్రోఫీలో త్రిపుర తరపున ఆడాడు.

## మూలాలు

## బాహ్య లింకులు

* 
వర్గం:త్రిపుర క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1999 జననాలు
XII కార్ప్స్ (ఇండియా)

XII కార్ప్స్, లేదా కోణార్క్ కార్ప్స్/ఎడారి కార్ప్స్, భారత సైన్యం కార్ప్స్ & పూణేలోని సదరన్ కమాండ్ రెండు కార్ప్స్‌లో ఒకటి .

## నిర్మాణం
సదరన్ కమాండ్ యుద్ధ క్రమంలో రెండు పోరాట విభాగాలు, ఎడారి రంగం యొక్క కార్యాచరణ ప్రాముఖ్యతను పెంచుతూ జనవరి 1987 నాటికి ఒక కార్ప్స్ ప్రధాన కార్యాలయం మంజూరు చేయబడింది. ఆపరేషన్ ట్రైడెంట్ అస్థిర రోజులలో జోధ్‌పూర్‌లో HQ 12 కార్ప్స్‌ను ఏర్పాటు చేశారు. 1987 ఫిబ్రవరి 26న మహా శివరాత్రి శుభదినాన ఉనికిలోకి వచ్చిన ఈ కార్ప్స్, రాజస్థాన్ & గుజరాత్ రాష్ట్రాలలో పడే దేశంలోని ఎడారి రంగాల రక్షణ బాధ్యతను కలిగి ఉంది. లెఫ్టినెంట్ జనరల్ ఏ.కె ఛటర్జీ ఆధ్వర్యంలో మొదటి జనరల్ ఆఫీసర్ కమాండింగ్ (GOC)గా పెంచబడింది. సైన్యంలో ఎడారి కార్ప్స్ అని కూడా పిలుస్తారు, ఈ కార్ప్స్ ఎనిమిది కార్డినల్ దిశలలో సూర్యుని వికిరణానికి ప్రతీకగా పూరీలోని కోణార్క్ సూర్య దేవాలయం తర్వాత కోణార్క్‌ను దాని నిర్మాణ చిహ్నంగా స్వీకరించింది, తద్వారా సూర్య నగరం - జోధ్‌పూర్‌తో ఆధ్యాత్మిక సంబంధాన్ని ఏర్పరచుకుంది.

## యుద్ధ క్రమం

* 11 ఇన్ఫాంట్రీ డివిజన్ *(గోల్డెన్ కటార్ డివిజన్) * ప్రధాన కార్యాలయం గుజరాత్ లోని అహ్మదాబాద్ ఉంది
* 12 ఇన్ఫాంట్రీ డివిజన్ (బ్యాటిల్ యాక్స్ డివిజన్) ప్రధాన కార్యాలయం రాజస్థాన్ జైసల్మేర్ ఉంది.
** 140 ఆర్మర్డ్ బ్రిగేడ్ (అర్జున్ Mk 1 MBT అమర్చిన కనీసం 2 రెజిమెంట్లను కలిగి ఉంటుంది)
* 75 (ఇండిపెండెంట్ ఇన్ఫాంట్రీ బ్రిగేడ్ * (బాల్డ్ ఈగిల్ బ్రిగేడ్) * భుజ్, గుజరాత్ వద్ద.
* 4 (ఇండిపెండెంట్ ఆర్మర్డ్ బ్రిగేడ్ * (బ్లాక్ మేస్ బ్రిగేడ్) * 
* 340 (ఇండిపెండెంట్ మెకనైజ్డ్ బ్రిగేడ్ (మాజీ 34వ ఇండిపెండంట్ ఇన్ఫాంట్రీ బ్రిగేడ్) 
* 2 భైరవ్ బెటాలియన్ (డెసర్ట్ ఫాల్కన్ 

## మానవతా సహాయం
XII కార్ప్స్  బృందం భూకంపాలు, వరదలు వంటి ప్రకృతి వైపరీత్యాల సమయంలో భారత పౌరులకు సహాయం అందించడంలో పాల్గొంటుంది, వీటిలో అత్యంత ముఖ్యమైనవి భుజ్ భూకంపం, రాజస్థాన్, గుజరాత్ లో వరదలు.

## జనరల్ ఆఫీసర్ కమాండింగ్ జాబితా

## ఇవి కూడా చూడండి
* సైన్యంలో మహిళలు
* ఇండియన్ ఆర్మీ క్యాప్ బ్యాడ్జ్‌లు
* X కార్ప్స్ (ఇండియా)
* XVI కార్ప్స్ (ఇండియా)
* I కోర్ (ఇండియా)
* XXI కార్ప్స్ (ఇండియా)
* XXXIII కార్ప్స్ (ఇండియా)

## మూలాలు

వర్గం:భారత సైన్యం
కొల్లూరి సూర్యనారాయణ మూర్తి

**కొల్లూరి సూర్యనారాయణ మూర్తి** కవి, సంపాదకుడు.  

## జననం
కొల్లూరి 1958, అమలాపురంలో ఒక మధ్య తరగతి కుటుంబంలో జన్మించాడు.

## జీవిత విశేషాలు
ప్రాథమిక, కళాశాల విద్య అమలాపురంలో పూర్తిచేసి తర్వాత ఆంధ్రాబ్యాంకు అధికారిగా జీవితం ఆరంభించిన కొల్లూరి అమలాపురంలో వంశపారంపర్య కొల్లూరి సత్రం నిర్వహించేవాడు. ప్రముఖ సినీ దర్శక, రచయిత విజయ బాపినీడు ప్రచురించిన చిరంజీవి పత్రికకు సహ సంపాదక సారథ్యం వహించేందుకు ఆంధ్రా బ్యాంకు ఉద్యోగం వదిలిపెట్టి మద్రాసు వెళ్ళాడు. 1993లో విజయవాడకు చేరుకుని తన సంపాదకత్వంలో ‘అంజలి’ వారపత్రిక ను నడిపారు. అంతకుముందే ఎక్స్‌రే పేరుతో అచ్చంగా కవిత్వం కోసం ఓ మాసపత్రిక నడిపాడు.

## సాహిత్య ప్రస్థానం
మినీ కవితా సారథిగా పేరు గడించారు. సాంస్కృతిక రాజధానిగా పేరుందిన విజయవాడలో 90 వ దశకంలో ఉన్న పళంగా స్తబ్ధత ఆవరించగానే 'ఎక్స్‌రే' పేరుతో సాహిత్య సేవా సంస్థను ఏర్పాటు చేసి 'నెలనెలా వెన్నెల'తో పాటు మరెన్నో పెద్ద కార్యక్రమాలు చేపడుతూ సాహిత్య వాతావరణం ఉట్టిపడేలా చేశాడు. దిగంబర కవులు నిఖిలేశ్వర్, జ్వాలాముఖి, నగ్నమునితో పాటు ఇంకా కె.శివారెడ్డి వగైరా ప్రముఖ తెలుగు కవులతో మాంటిస్సోరి కళాశాలలో 24 గంటల కవి సమ్మేళనం నిర్వహించాడు కొల్లూరి. ఏటా పది ఉత్తమ కవితలకు 'ఎక్స్‌రే' అవార్డులు ఇస్తూ వస్తున్నాడు. కమ్యూనిస్టుల కంచుకోట బెజవాడలో మహాకవి శ్రీశ్రీకి విగ్రహం లేకపోవడం గుర్తించి తుమ్మలపల్లి వారి క్షేత్రయ్య కళాక్షేత్రంలో మహాకవి శ్రీశ్రీ విగ్రహాన్ని ఏర్పాటు చేయడంతో పాటు 2010 లో శ్రీశ్రీ శత జయంతి మహాసభలు ఘనంగా నిర్వహించాడు.

## సామాజిక సేవ
కరోనా కష్టకాలంలో నిత్యాన్నదానంతో అలసటెరగకుండా శ్రమించాడు. వేసవికాలం వచ్చిందంటే చాలు కొన్ని వేల మజ్జిగ ప్యాకెట్లతో పాదచారుల దాహార్తిని తీర్చేవారు. లయన్స్ క్లబ్ ఆఫ్ విజయవాడ అంజలి చార్టర్ అధ్యక్షులుగా సేవలందించాడు. వాకర్స్ ఇంటర్నేషనల్ మాజీ గవర్నర్ గా చేశాడు. విజయవాడ బుక్ ఫెస్టివల్ సొసైటీ కార్యవర్గ సభ్యుడిగా కూడా చురుగ్గా వ్యవహరించాడు.

## మూలాలు

* https://telugu.getlokalapp.com/andhra-news/krishna-vijayawada/avanigadda/mla-condoles-the-death-of-renowned-poet-x-ray-kolluri-15598370
* https://www.thehansindia.com/andhra-pradesh/noted-poet-kolluri-passes-away-1015780#:~:text=Vijayawada:%20Eminent%20Telugu%20poet%20and,Vijayawada

## వెలుపలి లంకెలు

వర్గం:1958 జననాలు
వర్గం:భారతీయ వ్యక్తులు
వర్గం:తూర్పు గోదావరి జిల్లా కవులు
వర్గం:తూర్పు గోదావరి జిల్లా వ్యక్తులు
X కార్ప్స్ (ఇండియా)

X కార్ప్స్ అనేది భారత సైన్యం ఒక కార్ప్స్. ఇది బటిండాలో ఉంది, సౌత్ వెస్ట్రన్ కమాండ్‌లో భాగం.

XI కార్ప్స్ భారాన్ని తగ్గించడానికి లెఫ్టినెంట్ జనరల్ ఎం.ఎల్. తులి ద్వారా X (చేతక్) కార్ప్స్ 1979 జూలై 1న బతిండాలో ఏర్పాటు చేయబడ్డాయి. కొత్త కార్ప్స్ దక్షిణ పంజాబ్ & ఉత్తర రాజస్థాన్‌లను స్వాధీనం చేసుకున్నాయి.

## సంస్థ
ఈ దళంలో సైన్యం  రెండు పునర్వ్యవస్థీకరించబడిన ఆర్మీ ప్లెయిన్స్ ఇన్ఫాంట్రీ విభాగాలు (RAPIDలు) ఉన్నాయి.
ఇది కలిగి ఉంటుంది:

* 16 పదాతిదళ విభాగం *(అమోఘ్ డివిజన్)* రాజస్థాన్‌లోని  గంగానగర్‌లో ప్రధాన కార్యాలయం
* 18 పదాతిదళ విభాగం (RAPID) *(గాండీవ్ డివిజన్)* కోట, రాజస్థాన్ 
* రాజస్థాన్‌లోని బికనీర్‌లో 24  పదాతిదళ విభాగం (RAPID) *(రణ్‌బంకురా డివిజన్)* . 2001లో, 24వ ఆర్టిలరీ బ్రిగేడ్, 180వ ఆర్మర్డ్ బ్రిగేడ్ బికనీర్‌లో, 25వ పదాతిదళ బ్రిగేడ్ పంజాబ్‌లోని బతిండాలో, 83వ పదాతిదళ బ్రిగేడ్ లాల్‌ఘర్ జట్టన్‌లో ఉన్నాయి.  
* 6 (స్వతంత్ర) ఆర్మర్డ్ బ్రిగేడ్ ( సాండ్ *వైపర్ బ్రిగేడ్)* సూరత్‌ఘర్ , రాజస్థాన్
* 615 (స్వతంత్ర) వైమానిక రక్షణ దళం (2 శిల్కా & తుంగుస్కా రెజిమెంట్లు ( 514 AD రెజిమెంట్ (SP)), SA-6 & SA-13  1 రెజిమెంట్ ).
## నిర్మాణం
10 కార్ప్స్ తిరిగి పెంచే సమయంలో ప్రస్తుత డివిజనల్ ఫార్మేషన్ చిహ్నాన్ని స్వీకరించాయి. ఈ ఫార్మేషన్ చిహ్నాన్ని దాని మొదటి జనరల్ ఆఫీసర్ కమాండింగ్ (GOC) - లెఫ్టినెంట్ జనరల్ ఎం.ఎల్ తులి రూపొందించాడు. ఈ డిజైన్‌లో 'ఎరుపు-తెలుపు-ఎరుపు నేపథ్యం' భారత సైన్యం యొక్క కార్ప్స్ & మనిషి మొండెం ఉన్న గుర్రాన్ని వర్ణిస్తుంది.

చేతక్  సాంప్రదాయకంగా హల్దిఘాటి యుద్ధంలో మహారాణా ప్రతాప్ స్వారీ చేసిన గుర్రం రాజపుత్ర శౌర్యంతో ముడిపడి ఉంది, చలనశీలత & యుక్తికి ప్రతీక. ఈ గుర్రం చర్యలోకి దూసుకెళ్లే ప్రయత్నంలో ఉంది, ఇది ఉత్తమ సంసిద్ధతను సూచిస్తుంది. ఒక సైనికుడి మొండెం శత్రువుపై ఈటెను ప్రయోగించే శక్తితో నిండిన వైఖరిలో చిత్రీకరించబడింది - ఇది ఏదైనా సవాలును ఎదుర్కోవడానికి దూకుడు చర్య కోసం తక్షణ అప్రమత్తతను సూచిస్తుంది.

## కమాండర్ల జాబితా

## ఇవి కూడా చూడండి
* సైన్యంలో మహిళలు
* ఇండియన్ ఆర్మీ క్యాప్ బ్యాడ్జ్‌లు
* XII కార్ప్స్ (ఇండియా)
## మూలాలు

వర్గం:భారత సైన్యం
XVI కార్ప్స్ (ఇండియా)

XVI కార్ప్స్, లేదా వైట్ నైట్ కార్ప్స్, భారత సైన్యం యొక్క ఒక ఆర్మీ కార్ప్స్, ఇది జూన్ 1, 1972న లెఫ్టినెంట్ జనరల్ JFR జాకబ్ దాని మొదటి జనరల్ ఆఫీసర్ కమాండింగ్ (GOC)గా స్థాపించబడింది. దీని ప్రధాన కార్యాలయం జమ్మూ కాశ్మీర్‌లోని నగ్రోటా కంటోన్మెంట్ (జమ్మూ జిల్లా)లో ఉంది.   IX కార్ప్స్ 2005లో XVI కార్ప్స్ ప్రాంతంలోని దక్షిణ భాగంలో స్థాపించబడింది, దాని రెండు విభాగాలను స్వాధీనం చేసుకుంది.

## యుద్ధ క్రమం
దళంలో చేర్చబడినట్లు నివేదించబడింది

* 10వ ఇన్ఫాంట్రీ డివిజన్ (ర్యాపిడ్)  (క్రాస్ స్వోర్డ్స్ డివిజన్) ప్రధాన కార్యాలయం అఖ్నూర్ లో ఉంది.
* 25 ఇన్ఫాంట్రీ డివిజన్ (స్పేడ్స్ డివిజన్ ఏస్) ప్రధాన కార్యాలయం రాజౌరిలో ఉంది
* 39 ఇన్ఫాంట్రీ డివిజన్ (*దహ్ డివిజన్*) ప్రధాన కార్యాలయం పాలంపూర్, హిమాచల్ ప్రదేశ్ లో ఉంది.
* ఒక భైరవ్ లైట్ కమాండో బెటాలియన్ 
* *డెల్టా ఫోర్స్,* రాష్ట్రీయ రైఫిల్స్ *రోమియో ఫోర్స్* కార్ప్స్ కార్యాచరణ నియంత్రణలోకి వస్తాయి.

## కమాండర్ల జాబితా

## ఇవి కూడా చూడండి
* సైన్యంలో మహిళలు
* ఇండియన్ ఆర్మీ క్యాప్ బ్యాడ్జ్‌లు
* XII కార్ప్స్ (ఇండియా)
* X కార్ప్స్ (ఇండియా)
* I కోర్ (ఇండియా)
* XXI కార్ప్స్ (ఇండియా)

## మూలాలు

వర్గం:భారత సైన్యం
వర్గం:భారత రక్షణ వ్యవస్థ
XXI కార్ప్స్ (ఇండియా)

**XXI కార్ప్స్**, లేదా సుదర్శన్ చక్ర కార్ప్స్, భారత సైన్యం స్ట్రైక్ కార్ప్స్ & దీని ప్రధాన కార్యాలయం భోపాల్‌లో ఉంది.

## మొదటి ప్రపంచ యుద్ధం
XXI ఇండియన్ కార్ప్స్‌ను మొదటిసారిగా మొదటి ప్రపంచ యుద్ధం సమయంలో ప్రత్యేకంగా మధ్యప్రాచ్య ప్రాంతంలో జర్మన్-ఒట్టోమన్ కూటమికి వ్యతిరేకంగా కార్యకలాపాల కోసం 1917 ఆగస్టు 12న ఏర్పాటు చేశారు. ఈ కార్ప్స్ అలెన్‌బై నేతృత్వంలోని ఈజిప్షియన్ ఎక్స్‌పెడిషనరీ ఫోర్స్‌లో భాగంగా ఉండేది, 1917 అక్టోబర్ నుండి డిసెంబర్ వరకు గాజా, జెరూసలేంలను స్వాధీనం చేసుకోవడంలో, 1918లో టర్కిష్ ఏడవ & ఎనిమిది సైన్యాలకు వ్యతిరేకంగా చురుకుగా పాల్గొంది. యుద్ధం ముగింపులో 1918లో ఈ కార్ప్స్ రద్దు చేయబడింది.
## రెండవ ప్రపంచ యుద్ధం
రెండవ ప్రపంచ యుద్ధం సమయంలో భారత సైన్యం ఏర్పాటుగా 1942 జూన్ 6న పర్షియాలో ఈ కార్ప్స్‌ను తిరిగి ఏర్పాటు చేశారు. ఈ కార్ప్స్ ఉనికిలో ఉన్నంత కాలం లెఫ్టినెంట్ జనరల్ మోస్లీ మేనే నేతృత్వంలో ఉంది, పదవ సైన్యంలో భాగంగా ఉండేది. 8వ ఇండియన్ ఇన్‌ఫాంట్రీ డివిజన్ (మేజర్-జనరల్ డడ్లీ రస్సెల్), బ్రిటిష్ 56వ ఇన్‌ఫాంట్రీ డివిజన్ (మేజర్-జనరల్ ఎరిక్ మైల్స్ )లతో కూడిన ఈ కార్ప్స్, కాకసస్‌పై జర్మన్ దండయాత్రను నిరోధించడానికి పర్షియా, ఇరాక్ కమాండ్‌ను రూపొందించడానికి పర్షియా & ఇరాక్‌లలో మిత్రరాజ్యాల దళాల నిర్మాణంలో భాగంగా సృష్టించబడింది. దాడి ఎప్పుడూ జరగలేదు & కార్ప్స్ 24 ఆగస్టు 1943న రద్దు చేయబడింది.
## ప్రస్తుతం
శ్రీలంక భారతదేశం జోక్యం చేసుకున్న తరువాత భారత దండయాత్ర దళాన్ని నియంత్రించే తాత్కాలిక ప్రధాన కార్యాలయం, హెచ్క్యూ ఇండియన్ పీస్ కీపింగ్ ఫోర్స్, ఏప్రిల్ 1990లో చండీమందిర్ లో హెచ్క్యూ XXI కార్ప్స్ మారింది. భోపాల్లో  కార్ప్స్ శాశ్వతంగా నిలుపుకునే అధికారం 1990 అక్టోబర్ 29న ఇవ్వబడింది. భారత సైన్యం పూణే ఆధారిత సదరన్ కమాండ్లో ఇది ఏకైక స్ట్రైక్ కార్ప్స్, మిగిలిన మూడు-I కార్ప్స్ (కార్ప్స్), II కార్ప్స్, XVII కార్ప్స్. XXI కార్ప్స్ స్ట్రైక్ కార్ప్స్ రెండింటిగా పనిచేస్తుంది, భారతదేశం విదేశాలలో మరో పెద్ద జోక్యం చేసుకుంటే ఉపయోగించబడుతుంది.

ప్రస్తుతం ఇది క్రింది విధంగా ఉంది: 

* 31 ఆర్మర్డ్ డివిజన్ * (వైట్ టైగర్ డివిజన్) * ప్రధాన కార్యాలయం మధ్య భారతదేశంలోని ఉత్తర ప్రదేశ్ ఝాన్సీ-బాబినా ఉంది.
** 94 ఆర్మర్డ్ బ్రిగేడ్ 
* 36 ఇండియన్ ఇన్ఫాంట్రీ బ్రిగేడ్ (RAPID) (షాహ్బాజ్ డివిజన్) సాగర్ వద్ద డివిజన్ ఆర్టిలరీ బ్రిగేడ్ తల్బెహత్ వద్ద (2001) 18 ఆర్మర్డ్ బ్రిగేడ్ గ్వాలియర్ వద్ద (2001] 72 పదాతిదళం బ్రిగేడ్ గ్వాలియర్లో 115 పదాతిదళా బ్రిగేడ్ ధనా వద్ద ఉంది.[4][5]
** తాల్బెహత్ వద్ద డివిజన్ ఆర్టిలరీ బ్రిగేడ్ (2001)
** గ్వాలియర్ 18 ఆర్మర్డ్ బ్రిగేడ్ (2001) 
** గ్వాలియర్ 72 పదాతిదళ బ్రిగేడ్
** 115 ఇండియన్ ఇన్ఫాంట్రీ బ్రిగేడ్ ధనా వద్ద ఉంది.
* 54 ఇండియన్ ఇన్ఫాంట్రీ బ్రిగేడ్ * (బైసన్ డివిజన్) * ప్రధాన కార్యాలయం సికింద్రాబాద్ ఉంది. ఇందులో తిరువనంతపురంలో 91  ఇండియన్ ఇన్ఫాంట్రీ బ్రిగేడ్ (అంఫిబియస్ 47 హైదరాబాద్ వద్ద ఇన్ఫాంట్రీ బ్రిగేడ్ 76 సికింద్రాబాద్ వద్ద ఉన్నాయి.[7][8]
** తిరువనంతపురం 91 పదాతిదళ బ్రిగేడ్ (ఉభయచరాలు) 
** హైదరాబాద్ లో 47 పదాతిదళ బ్రిగేడ్
** సికింద్రాబాద్ లో 76 పదాతిదళ బ్రిగేడ్
* 41 ఆర్టిలరీ డివిజన్ * (అగ్నిబాజ్ డివిజన్) * ప్రధాన కార్యాలయం పూణే ఉంది. 
* కార్ప్స్ ఆర్టిలరీ బ్రిగేడ్
* కార్ప్స్ ఎయిర్ డిఫెన్స్ బ్రిగేడ్ (మొదటిది స్ట్రైక్ బ్రిగేడ్) 
* 475 ఇంజనీరింగ్ బ్రిగేడ్

## కమాండర్ల జాబితా

## ఇవి కూడా చూడండి
* సైన్యంలో మహిళలు
* ఇండియన్ ఆర్మీ క్యాప్ బ్యాడ్జ్‌లు
* XII కార్ప్స్ (ఇండియా)
* X కార్ప్స్ (ఇండియా)
* XVI కార్ప్స్ (ఇండియా)
* XXXIII కార్ప్స్ (ఇండియా)
* భారతదేశం బహుమతిగా ఇచ్చిన యుద్ధనౌకల జాబితా
## మూలాలు

వర్గం:భారత సైన్యం
వర్గం:భారత రక్షణ వ్యవస్థ
ప్రభాదేవి ఆలయం

**ప్రభావతి దేవి ఆలయం** అని కూడా పిలువబడే **ప్రభాదేవి ఆలయం**, ముంబై దాదర్ సమీపంలోని ప్రభాదేవి ప్రాంతంలో ఉన్న ఒక హిందూ దేవాలయం. ప్రధాన దేవత ప్రభావతి దేవి, కాగా విగ్రహం 12వ శతాబ్దానికి చెందినది. ఈ ఆలయాన్ని నిర్వహించే భట్జీ జయవంత్ జోషి 2025 జనవరి 10న మరణించాడు. 2025 మే 1 నుండి మందిరాన్ని సుయోగ్ సునీల్ జోగలేకర్ నిర్వహిస్తున్నాడు. ఈ ఆలయం కీర్తికర్ కుటుంబానికి చెందిన ప్రభాదేవి స్వచ్ఛంద సంస్థల ట్రస్ట్ నకు చెందినది. ఈ ఆలయ ధర్మకర్తలు అలార్క్ దేశాయ్, హర్షద్ ధురందర్, అనురాగ్ తల్పడే.

## చరిత్ర
చరిత్రకారుల అభిప్రాయం ప్రకారం, ప్రభాదేవి ఆలయ ప్రధాన దేవతను మొదట *[[శాకంభరి|శాకంభరి దేవి]]* అని పిలిచేవారు. ఆమె దేవగిరి రాజు బింబ రాజా కుల దేవత. స్థానిక జానపద కథల ప్రకారం, పాథరే ప్రభుకు చెందిన శ్యామ్ నాయక్ అనే భక్తుడి కలలలో ప్రభావతి దేవి కనిపించింది. దీంతో ప్రభాదేవి ఆలయాన్ని నిర్మించడానికి పూనుకున్నాడు.

మొఘలుల కాలంలో దేవత విగ్రహాన్ని కర్ణాటకకు తరలించారు. అయితే, అక్కడ ముస్లిం ఆక్రమణదారులు దానిపై దాడి చేశారు. ఆ తరువాత, తిరిగి ముంబైలోని మహిమ్ క్రీక్ తరలించి, ప్రస్తుత ప్రభాదేవి ఆలయంలో నెలకొలిపారు.
## మరిన్ని వివరాలు

* ప్రభాదేవి ఉత్తరాన దాదర్, దక్షిణాన వర్లి, పశ్చిమాన అరేబియా సముద్రం ల మధ్య ఉంది. ఈ ప్రదేశానికి ప్రభాదేవి ఆలయం పేరు పెట్టారు. 
* ముంబై సబర్బన్ రైల్వే పశ్చిమ మార్గంలో ఉన్న ప్రభాదేవి రైల్వే స్టేషన్‌కు ప్రభాదేవి పేరు పెట్టారు. దీనిని గతంలో ఎల్ఫిన్‌స్టోన్ రోడ్ (Elphinstone Roa) అని పిలిచేవారు.

## గ్యాలరీ

దస్త్రం:10_Day_Prabhadevi_temple_Jatra_in_Mumbai..JPG|ప్రభాదేవి ఆలయం
దస్త్రం:Prabhadevi_Mata_Temple.jpg|ప్రభాదేవి ఆలయం
దస్త్రం:Prabhadevi_Mata.png|ప్రభాదేవి ఆలయంలోని దేవతలు


## మూలాలు
వర్గం:మహారాష్ట్ర
వర్గం:హిందూ దేవాలయాలు
సిర్పూర్, ఛత్తీస్‌గఢ్

thumb|'''సిర్పూర్ లోని ఒక హిందూ దేవాలయంలో 8వ నుండి 9వ శతాబ్దపు నాటి కళాకృతి'''|522x522px**సిర్పూర్**, ఛత్తీస్‌గఢ్ రాష్ట్రంలోని మహాసముంద్ జిల్లా మహాసముంద్ నగరానికి 35 కిలోమీటర్ల దూరంలో, రాయ్‌పూర్ నుండి 78 కిలోమీటర్ల దూరంలో మహానది ఒడ్డున ఉన్న ఒక గ్రామం.

పురాతన కాలంలో సిర్పూర్ పాండువంశి రాజవంశానికి రాజధానిగా ఉండేది. ఈ గ్రామంలో బౌద్ధ, హిందూ, జైన దేవాలయాలు, మఠాలతో కూడిన సిర్పూర్ స్మారక చిహ్నాల సమూహం ఉంది. ఇవి 5వ శతాబ్దం నుండి 12వ శతాబ్దం నాటివి అని చరిత్ర ద్వారా తెలుస్తోంది. అలాగే, ఇక్కడ జరిగిన తవ్వకాలలో 22 శివాలయాలు, 5 విష్ణు దేవాలయాలు, 12 బౌద్ధ విహారాలు, ఒక జైన విహారం బయటపడ్డాయి. ఈ ప్రాంతంలోని అత్యంత ప్రాచీనమైన లక్ష్మణ దేవాలయంతో పాటు ఆనంద ప్రభు కుటి విహారం, అండర్ గ్రౌండ్ మార్కెట్, 6వ శతాబ్దం నాటి స్నానపు గదులు వంటివి పర్యాటకులను ఆకర్షిస్తాయి.

## చరిత్ర
thumb|సిర్పూర్ లోని శివాలయం నుండి మహానది దృశ్యం|ఎడమ|220x220px
సిర్పూర్ గ్రామం పేరు, శ్రీపూర్, శ్రీపురా అని కూడా పిలువబడుతుంది (ప్రాచీన భారతీయ గ్రంథాలు, శాసనాలలో శ్రీపురం అంటే లక్ష్మి నగరం). ఇది మహానది నది వెంబడి ఉన్న ఒక ప్రధాన పురావస్తు ప్రదేశం. పురాతన కాలంలో సిర్పూర్ పాండువంశి రాజవంశానికి రాజధానిగా ఉండేది.

ఇక్కడ శ్రీరాముడు, లక్ష్మణుడుల ఆలయ శిధిలాలు, అలాగే శైవమతం, శక్తమతం, బౌద్ధమతం, జైనమతానికి సంబంధించినవి ఈ ప్రదేశంలో ఉన్నాయి. 1950 తరువాత, ముఖ్యంగా 2003 తరువాత ఈ ప్రదేశంలో జరిపిన తవ్వకాల్లో 22 శివాలయాలు, 5 విష్ణు దేవాలయాలు, 10 బుద్ధ విహారాలు, 3 జైన విహారాలు, 6వ/7వ శతాబ్దపు మార్కెట్, స్నాన-కుండ్ లభించాయి. ఈ ప్రదేశం విస్తృతమైన సమన్వయాన్ని చూపిస్తుంది, ఇక్కడ బౌద్ధ, జైన విగ్రహాలతో పాటు శివుడు, విష్ణువు, దేవి దేవాలయాలు ఉన్నాయి.

ఈ ప్రదేశం చైనీస్ యాత్రికుడు హ్యూయెన్ త్సాంగ్ జ్ఞాపకాలలో మఠాలు, దేవాలయాల ప్రదేశంగా పేర్కొనబడింది. దీనిని 1872లో బ్రిటిష్ ఇండియా వలసరాజ్య అధికారి అలెగ్జాండర్ కన్నింగ్హామ్ సందర్శించాడు. సిర్పూర్ లోని లక్ష్మణ దేవాలయంపై ఆయన ఇచ్చిన నివేదిక అంతర్జాతీయ దృష్టికి తీసుకువచ్చింది.

## సంస్కృతి
సిర్పూర్ జైన, బౌద్ధ, హిందూ మతాల అనుచరులకు పుణ్యక్షేత్రం. ఇది మహాశివరాత్రి సమయంలో ఒక ప్రధాన జాతరను నిర్వహిస్తుంది. ఈ ప్రాంతం ఆధ్యాత్మిక, సాంస్కృతిక సంప్రదాయాలకు ఈ ఉత్సవం ఒక ప్రముఖ ఉదాహరణ.

## రవాణా

* సిర్పూర్ కు రాయ్‌పూర్ నుండి నాలుగు లేన్ల జాతీయ రహదారి 53 ద్వారా చేరుకోవచ్చు. రాయ్‌పూర్, సిర్పూర్ ల మధ్య బస్సు సౌకర్యం ఉంది.
* సమీప రైల్వే స్టేషన్ మహాసముంద్ రైల్వే స్టేషన్ 35 కిలోమీటర్ల దూరంలో ఉంది.
* సమీప విమానాశ్రయం రాయ్‌పూర్ లోని స్వామి వివేకానంద విమానాశ్రయం, ఇక్కడికి భారతదేశంలోని ప్రధాన నగరాల నుండి రోజువారీ విమానాలు ఉన్నాయి.

## ఇవి కూడా చూడండి

* సిర్పూర్

## మూలాలు

వర్గం:Coordinates on Wikidata
వర్గం:ఛత్తీస్‌గఢ్
నీలకంఠ (2026)

నీలకంఠ 2026 జనవరి 2 న రాకేష్‌ మాధవన్‌ దర్శకత్వంలో విడుదలైన తెలుగు చలన చిత్రం. ఇది పూర్తిగా గ్రామీణ వాతావరణంలో నడిచిన కథ. ఎం. రాజరాజేశ్వరి సమర్పణలో మర్లపల్లి శ్రీనివాసులు, వేణుగోపాల్‌ దీవి నిర్మించిన ఈ సినిమాలో ‘పెదరాయుడు’, ‘దేవీ’ వంటి ఎన్నో సినిమాల్లో ఛైల్డ్ ఆర్టిస్టుగా నటించిన మాస్టర్‌ మహేంద్రన్‌ హీరోగా, నేహా పఠాన్, యష్న ముతులూరి, స్నేహా ఉల్లాల్‌ హీరోయిన్లుగా నటించారు. ఈ చిత్రానికి మార్క్ ప్రశాంత్ నేపథ్య సంగీతం అందించాడు.

## కథ
సరస్వతిపురం అనే ఊరు.. అక్కడ రాఘవయ్య (రాంకీ) మాటే శాసనం. ఆ ఊర్లో తప్పు చేస్తే విచిత్రమైన శిక్షలు ఉంటాయి. పదవ తరగతి చదివే నీలకంఠ (మాస్టర్ మహేంద్రన్) చేసిన ఒక చిన్న తప్పుకి.. రాఘవయ్య ఒక విచిత్రమైన శిక్ష వేస్తాడు. అదేంటంటే.. 15 ఏళ్ల పాటు ఊరు దాటకూడదు, పై చదువులు చదవకూడదు. ఊర్లోనే బందీగా మారిన నీలకంఠ.. తన జీవితాన్ని కబడ్డీ క్రీడకి అంకితం చేస్తాడు. 15 ఏళ్ల తర్వాత చిననాటి స్నేహితురాలు సీత (యష్ణ ముతులూరి) ఊరికి తిరిగొస్తుంది. ఇద్దరి మధ్య మళ్లీ కలయిక జరగడం కథలో కీలక మలుపు. ఈ పరిస్థితిని చూసిన సర్పంచ్, సీతకు పెళ్లి చేయాలని నిర్ణయిస్తాడు. అప్పుడు నీలకంఠ ఒక సవాల్ విసురుతాడు. సీత తండ్రి గౌరవంగా భావించే సర్పంచ్ పదవికే తాను పోటీ చేసి గెలిచి, సీతను పెళ్లి చేసుకుంటానని. ఒక తప్పు చేసిన వాడిగా, దొంగగా చూసిన గ్రామ ప్రజలు నీలకంఠను సర్పంచ్‌గా గెలిపిస్తారా? సరస్వతిపురాన్ని మండల స్థాయి కబడ్డీ విజేతగా ఎలా నిలబెట్టాడు? తల్లికి ఇచ్చిన మాటను నీలకంఠ ఎలా నిలబెట్టుకున్నాడు? అన్నదే మిగతా కథ..

## నటీనటులు

* మాస్టర్ మహేంద్రన్
* నేహా పఠాన్
* యష్ణ ముతులూరి
* రాంకీ
* బబ్లూ పృథ్వీ
* కంచరపాలెం రాజు
* శుభలేఖ సుధాకర్
* సత్య ప్రకాష్
* స్నేహ ఉల్లాల్ (స్పెషల్ సాంగ్)

## సాంకేతిక వర్గం
**సంగీతం:** మార్క్ ప్రశాంత్

**ఎడిటింగ్:** శ్రవణ్ జి కుమార్

**కథ - దర్శకత్వం:** రాకేష్ మాధవన్

నిర్మాతలు: మర్లపల్లి శ్రీనివాసులు, దివి వేణుగోపాల్

ప్రొడక్షన్ బ్యానర్: ఎల్ఎస్ ప్రొడక్షన్స్

విడుదల తేది: జనవరి 2, 2026

## మూలాలు

వర్గం:2026 తెలుగు సినిమాలు
వర్గం:తెలుగు సినిమాలు
సీతాపురం, బీహార్

**సీతాపురం**, భారతదేశంలోని బీహార్ రాష్ట్రం మిథిలా ప్రాంతం సీతామర్హి జిల్లా ప్రతిపాదిత, ప్రణాళికాబద్ధమైన నగరం. ప్రతిపాదిత సీతాపురం నగరం సీతామఢీ నగరానికి సమీపంలో ఉన్న పురాణ హిందూ పుణ్యక్షేత్రం పునౌరా ధామ్ చుట్టూ అభివృద్ధి చేయబడుతుంది. ఇది రామాయణం కాలం నాటి దేవత సీతమ్మకు అంకితం చేయబడిన ప్రపంచ స్థాయి ఆధ్యాత్మిక నగరంగా ఉంటుంది. సీతాపురం అనే కొత్త ప్రతిపాదిత నగరాన్ని మిథిలా ప్రాంతంలో పర్యాటక కేంద్రంగా అభివృద్ధి చేస్తారు. ప్రతిపాదిత నగరం ఈ ప్రాంతంలో ఉపాధిని పెంచుతుందని భావిస్తున్నారు. ప్రతిపాదిత నగరం సీతాపురం దేశీయ, విదేశీ పర్యాటకులను ఆకర్షిస్తుంది, ఇది మిథిలా ప్రాంతంలో పర్యాటకానికి కొత్త తలుపులు తెరుస్తుంది.

## వివరణ
మిథిలలోని సీతాపురం ప్రతిపాదిత నగరాన్ని ఉత్తరప్రదేశ్ లోని అయోధ్య నగరం మాదిరిగానే అభివృద్ధి చేయనున్నారు. అయోధ్యలోని శ్రీరాముడి ఆలయం ఉత్తరప్రదేశ్ రాష్ట్రానికే అతిపెద్ద గుర్తింపు, అదే విధంగా  జానకి మాతకు ప్రతిపాదిత నగరం సీతాపురం బీహార్ రాష్ట్రంలోని మిథిలా ప్రాంతంలో అతిపెద్ద గుర్తింపుగా అభివృద్ధి చేయబడుతుంది. పునౌరా ధామ్ వద్ద ప్రతిపాదిత జానకి జన్మస్థాన మందిరం ప్రతిపాదిత నగరానికి ప్రధాన ఆకర్షణ కేంద్రంగా ఉండబోతోంది.

2025 బీహార్ శాసనసభ ఎన్నికల సమయంలో, నేషనల్ డెమోక్రటిక్ అలయన్స్ (ఎన్డిఎ) తన ఎన్నికల మ్యానిఫెస్టోలో *సంకల్ప్ పత్ర 2025* అని తయారుచేసారు, పవిత్రమైన పునౌరా ధామ్ చుట్టూ కొత్త ప్రతిపాదిత నగరం సీతాపురం సృష్టి, అభివృద్ధి కోసం మిథిలా ప్రజలకు వాగ్దానం చేసింది. బీహార్ లో ముఖ్యమంత్రి నితీష్ కుమార్ నేతృత్వంలో ఎన్డిఎ ప్రభుత్వం ఏర్పడిన తరువాత, 2025 నవంబరు 25న నితీష్ ప్రభుత్వ మంత్రివర్గం, సీతామర్హి జిల్లాలోని సీతాపురం ప్రతిపాదిత నగరాన్ని గ్రీన్ ఫీల్డ్ టౌన్ షిప్ గా అభివృద్ధి చేయాలని నిర్ణయం తీసుకుంది.   

## ప్రణాళిక
భారతదేశంలో బీహార్ ప్రభుత్వం ప్రారంభించిన "న్యూ ఏజ్ ఎకానమీ" అని పిలువబడే ప్రతిష్టాత్మక చొరవలో ప్రతిపాదిత నగరం సీతాపురం ప్రధాన ప్రాజెక్టులలో ఒకటిగా ఎంపిక చేయబడింది. దీనిని మూడు కొత్త ఎక్స్ ప్రెస్ వేలతో అనుసంధానించడానికి ప్రణాళిక చేయబడింది. మూడు కొత్త ఎక్స్ ప్రెస్ వేలను అనుసంధానించే పనులు పురోగతిలో ఉన్నాయి. మూడు కొత్త ఎక్స్ ప్రెస్ వేలు రామ్-జానకీ పాత్ ఎక్స్ ప్రెస్ వే, గోరఖ్పూర్-సిలిగురి ఎక్స్ ప్రెస్ వే, రక్సౌల్-హల్దియా ఎక్స్ ప్రెస్ వేలు. అయోధ్య-సీతాపురం మధ్య రామ-జానకీ పాత్ ఎక్స్ ప్రెస్ వే నాలుగు లైన్ల హైవే అవుతుంది. రహదారులతో పాటు, ఈ నగరాన్ని భారతీయ రైల్వే ద్వారా కూడా అనుసంధానించాలని యోచిస్తున్నారు. సీతాపురం నగరంలో కొత్త రైల్వే స్టేషన్ నిర్మించాలని ప్రణాళిక చేయబడింది. దీనిని *పునౌరా ధామ్ రైల్వే స్టేషన్* అని పిలుస్తారు. ఇది పవిత్ర పుణ్యక్షేత్రం పునౌరా ధామ్ సమీపంలో, సీతామర్హి నుండి షియోహర్ మీదుగా మోతిహరి వరకు ప్రతిపాదిత 51 కిలోమీటర్ల కొత్త రైల్వే మార్గంలో నిర్మించబడుతుంది.

సీతాపురం నగరం ఆధునిక సౌకర్యాలతో నిండి ఉంటుంది. ప్రతిపాదిత నగర పౌరులు, బయటి నుండి వచ్చే యాత్రికులు పెద్ద షాపింగ్ మాల్స్, హోటళ్ళు, పార్కులు మొదలైన ఆధునిక సౌకర్యాలను పొందుతారు.

## ఇవి కూడా చూడండి

* సీతాదేవి మందిరం (బీహార్)
* అయోధ్య రామమందిరం
* అయోధ్య రామ మందిరం ప్రాణ ప్రతిష్ఠ

## మూలాలు
వర్గం:దేవాలయాలు
వర్గం:హిందూ దేవాలయాలు
స్తంభేశ్వర్ మహాదేవ్, గుజరాత్

**కవి కాంబోయి ఆలయం** అని కూడా పిలువబడే స్తంభేశ్వర్ మహాదేవ్ ఆలయం, భారతదేశంలోని గుజరాత్ రాష్ట్రం భరూచ్ జిల్లా జంబుసర్ తహసీల్లోని కవి కాంబోయ్ గ్రామంలో ఉన్న ఒక ప్రత్యేకమైన శివాలయం. ఈ ఆలయం కాంబే సముద్రం, అరేబియా సముద్రం ఒడ్డున ఉంది, ఇది రోజుకు రెండుసార్లు సముద్రంలో కనుమరుగైపోయే ప్రత్యేక దృగ్విషయానికి ప్రసిద్ధి చెందింది.

## చరిత్ర
శివుని కుమారుడు కార్తికేయ, తారకసుర రాక్షసుని చంపి, ఆ రాక్షసుడిని చంపిన ప్రదేశంలో శివలింగాన్ని స్థాపించాడు. ఈ ఆలయం స్కంద పురాణంలో కూడా ప్రస్తావించబడింది, ఇది మహి సాగర్ సంగం తీర్థ క్షేత్రంలో దేవతలు ఏర్పాటు చేసిన విశ్వనాథ లింగం అనే లింగం సూచిస్తుంది.

## ఆర్కిటెక్చర్
స్తంభేశ్వర మహాదేవ్ ఆలయం ప్రత్యేక లక్షణం ఏమిటంటే, ఇది రోజుకు రెండుసార్లు, ఉదయం ఒకసారి, సాయంత్రం ఒకసారి సముద్రంలో అదృశ్యమవుతుంది. ఈ ఆలయం అధిక ఆటుపోట్ల సమయంలో సముద్రంలో మునిగిపోతుంది. ఆటుపోట్లు తగ్గినప్పుడు కనిపిస్తుంది, ఇక్కడ 4 అడుగుల ఎత్తైన శివలింగం ఉంటుంది.
## సందర్శన సమాచారం
సముద్రంలో అదృశ్యమైన ఆలయాన్ని సందర్శించడానికి ఉత్తమ సమయాలుః

* శ్రావణ మాసంలో, మహా శివరాత్రి నాడు
* పూర్ణిమ, అమావాస్య రోజులలో.
* మధ్యాహ్నం 2 గంటల నుండి 3 గంటల మధ్య, ఆ తరువాత అధిక ఆటుపోట్లు ప్రారంభమవుతాయి, ఆలయం మునిగిపోతుంది.

ఆలయ పరిపాలన ఉపయోగించే గుజరాతీ క్యాలెండర్ ఆధారంగా ప్రతిరోజూ ఆలయం అదృశ్యం, తిరిగి కనిపించే సమయాలు మారుతూ ఉంటాయి.

## సౌకర్యాలు
ఆలయానికి 3.2 కిలోమీటర్ల దూరంలో ఉన్న శ్రీ స్తంభేశ్వర్ మహాదేవ్ తీర్థంలో రెండు పడకల నాన్-ఎసి గదులు అందుబాటులో ఉన్నాయి, ఇవి సరసమైన వసతి, సిసిటివి కెమెరాలు, వేడి నీరు, స్వచ్ఛమైన తాగునీరు వంటి సౌకర్యాలను అందిస్తాయి. పూర్తి దృగ్విషయాన్ని చూడటానికి పూర్ణిమ లేదా అమావాస్య రోజులలో ఆలయాన్ని సందర్శించాలని సిఫార్సు చేయబడింది. బీచ్ శుభ్రంగా ఉంటుంది, కానీ నీరు బురదగా ఉంటుంది. ఈతకు తగినది కాదు.&nbsp;

## బాహ్య లింకులు
* అధికారిక వెబ్సైట్

## మూలాలు

వర్గం:Coordinates on Wikidata
వర్గం:గుజరాత్‌లోని శివాలయాలు
వర్గం:గుజరాత్‌లోని హిందూ ఆలయాలు
XXXIII కార్ప్స్ (ఇండియా)

XXXIII కార్ప్స్, లేదా త్రిశక్తి కార్ప్స్, భారత సైన్యం ఒక కార్ప్స్. ఇది 1942లో ఏర్పడిన కానీ 1945లో రద్దు చేయబడిన బ్రిటిష్ ఇండియన్ XXXIII కార్ప్స్ నుండి కొంత వారసత్వాన్ని పొందుతుంది. దీనిని 1960లో షిల్లాంగ్‌లో తిరిగి పెంచారు. 

ఈ దళం ప్రధాన కార్యాలయం ఉత్తర బెంగాల్‌లోని సిలిగురిలోని సుక్నాలో ఉంది. జనరల్ ఆఫీసర్ కమాండింగ్ (GOC) అనే లెఫ్టినెంట్ జనరల్ హోదాలో ఉన్న త్రీ స్టార్ అధికారి దీనికి నాయకత్వం వహిస్తారు. అతని చీఫ్ ఆఫ్ స్టాఫ్ మేజర్ జనరల్ హోదాలో ఉన్న టూ స్టార్ అధికారి. XXXIII దళం మొత్తం దళాల సంఖ్య 45,000 నుండి 60,000 మంది సైనికుల మధ్య ఉంటుందని అంచనా.

## చరిత్ర
రెండవ ప్రపంచ యుద్ధంలో XXXIII కార్ప్స్ ఆపరేటింగ్ సిగ్నల్ రెజిమెంట్ XIV ఆర్మీలో భాగంగా ఉండేది. ఈ రెజిమెంట్ 1962లో కార్ప్స్ ప్రధాన కార్యాలయంతో పాటు ప్రస్తుత స్థానానికి మారింది. ఇది 1962 ఇండో-చైనా యుద్ధంలో పాల్గొని కొన్ని చైనీస్ కమ్యూనికేషన్ పరికరాలను స్వాధీనం చేసుకుంది. భవిష్యత్ తరాల సైనికులు తమ పూర్వీకులు చూపించిన ధైర్యం, అంకితభావం గురించి తెలుసుకోవడానికి ఈ పరికరాన్ని జబల్పూర్‌లోని కార్ప్స్ ఆఫ్ సిగ్నల్స్ మ్యూజియంలో ఉంచారు.

## ఆర్బాట్
ఇది ప్రస్తుతం వీటిని కలిగి ఉంది:

* 17వ మౌంటైన్ డివిజన్ (బ్లాక్‌క్యాట్ డివిజన్) ప్రధాన కార్యాలయం గాంగ్‌టక్‌లో ఉంది .
** దీనిని 1959 లో పెంచారు మరియు 1963 లో పర్వత విభాగంగా మార్చారు.
** ఇది సిక్కిం రంగానికి కేటాయించబడింది. 
* 20వ పర్వత విభాగం (కిర్పాన్ డివిజన్) ప్రధాన కార్యాలయం బిన్నగురిలో ఉంది .
** దీనిని 1963 లో పెంచారు, సిక్కిం రంగానికి కేటాయించారు.
** 1971లో 66వ, 165వ, 202వ పర్వత బ్రిగేడ్‌లతో కూడి ఉంది.
* 27వ మౌంటైన్ డివిజన్ (స్ట్రైకింగ్ లయన్ డివిజన్) ప్రధాన కార్యాలయం కాలింపాంగ్‌లో ఉంది .
** దీనిని 1963 లో పర్వత విభాగంగా మార్చారు. 
* డివిజన్ ఆర్టిలరీ బ్రిగేడ్
* MR-SAM ( అబ్రా ) రెజిమెంట్ (ఫిబ్రవరి 2023లో పెంచబడింది)

## జనరల్ ఆఫీసర్స్ కమాండింగ్

## ఇవి కూడా చూడండి
* సైన్యంలో మహిళలు
* ఇండియన్ ఆర్మీ క్యాప్ బ్యాడ్జ్‌లు
* XII కార్ప్స్ (ఇండియా)
* X కార్ప్స్ (ఇండియా)
* XVI కార్ప్స్ (ఇండియా)
* XXI కార్ప్స్ (ఇండియా)
* XXI కార్ప్స్ (ఇండియా)
* భారతదేశం బహుమతిగా ఇచ్చిన యుద్ధనౌకల జాబితా
## మూలాలు

వర్గం:భారత సైన్యం
వర్గం:భారత రక్షణ వ్యవస్థ
రతన్ సింగ్ భదౌరియా

**రతన్ సింగ్ భదౌరియా** (జననం.1954, డిసెంబర్ 2) ఒక భారతీయ క్రీడాకారుడు. ఇతడు 1500 మీటర్ల పరుగుపందెంలో అంతర్జాతీయ క్రీడలలో భారతదేశానికి ప్రాతినిధ్యం వహించాడు.   

జపాన్ లోని టోక్యో లో 1979లో జరిగిన ఆసియా అథ్లెటిక్ ఛాంపియన్షిప్స్ పోటీలలో 1500 మీటర్లలో పరుగుపందెంలో విజేతగా నిలిచి స్వర్ణ పతకాన్ని సాధించాడు. అంతకు ముందు సంవత్సరం బ్యాంకాక్‌లో జరిగిన 8వ ఆసియా క్రీడలలో ఇదే ఈవెంటులో కాంస్య పతకాన్ని గెలిచాడు.
## పతకాలు

## మూలాలు

వర్గం:జీవిస్తున్న ప్రజలు
వర్గం:1954 జననాలు
వర్గం:ఆసియా అథ్లెటిక్స్ ఛాంపియన్‌షిప్స్‌లో పతకం సాధించిన భారతీయులు
గోపాల్ సింగ్ సైని

**గోపాల్ సింగ్ సైనీ** (జననం 1954) ఒక భారతీయ క్రీడాకారుడు. 3000 మీటర్ల స్టీపుల్‌చేజ్‌లో 37 సంవత్సరాల పాటు అజేయంగా నిలిచిన జాతీయ రికార్డును ఇతడు కలిగి ఉన్నాడు. 1981 జూన్ 5న జపాన్‌లోని టోక్యోలో ఆసియా ఛాంపియన్షిప్స్‌లో ఇతడు నెలకొల్పిన  3000 మీటర్ల స్టీపుల్‌ఛేజ్ రికార్డును (8: 30.88) 2018లో  జరిగిన నేషనల్ ఓపెన్ ఛాంపియన్షిప్స్‌లో  అవినాష్ సాబ్లే 8: 29.80 తో బద్దలు కొట్టాడు. ఆగస్టు 2022లో బర్మింగ్‌హామ్‌లో జరిగిన 2022 కామన్వెల్త్ గేమ్స్‌ లో  సాబ్లే 8: 11.20తో కొత్త జాతీయ రికార్డును నెలకొల్పాడు. సైనీ సోవియట్ యూనియన్లో జరిగిన ఒలింపిక్ క్రీడల పురుషుల 5000 మీటర్ల రేసులో భారతదేశానికి ప్రాతినిధ్యం వహించాడు.https://web.archive.org/web/20200418085445/https://www.sports-reference.com/olympics/athletes/sa/gopal-saini-1.html 

రాజస్థాన్ కు చెందిన గోపాల్‌సింగ్ సైనీ తాను సాధించిన విజయాలకు గాను 1981లో అర్జున అవార్డును అందుకున్నాడు. ఇతడు స్టేట్ బ్యాంక్ ఆఫ్ బికనీర్ అండ్ జైపూర్ (ఎస్. బి. బి. జె)లో పనిచేశాడు.  జైపూర్ లో ఒక రెస్టారెంట్ కూడా కలిగి నడుపుతున్నాడు. రాజస్థాన్ అథ్లెటిక్స్ అసోసియేషన్‌కు అధ్యక్షుడిగా వ్యవహరించాడు.
## పతకాలు
ఇతడు జాతీయ, అంతర్జాతీయ క్రీడలలో గెలుపొందిన పతకాల వివరాలు ఇలా ఉన్నాయి.

## మూలాలు

* భారతీయ రికార్డులు

## బాహ్య లింకులు

వర్గం:అర్జున అవార్డు గ్రహీతలు
వర్గం:జీవిస్తున్న ప్రజలు
వర్గం:1954 జననాలు
రిచర్డ్ న్గారవా

**రిచర్డ్ న్గారవా** (జననం 1997 డిసెంబరు 29) జింబాబ్వే క్రికెటరు, ఆ దేశ టెస్టు, వన్డే జట్లకు కెప్టెన్. అతను 2016 సెప్టెంబరు 9 న 2016 ఆఫ్రికా T20 కప్‌లో ఫ్రీ స్టేట్‌తో జరిగిన మ్యాచ్‌లో జింబాబ్వే తరపున తొలి ట్వంటీ20 ఆడాడు. అంతకుముందు, అతను 2016 అండర్-19 క్రికెట్ ప్రపంచ కప్ కోసం జింబాబ్వే జట్టులో భాగంగా ఉన్నాడు.

## కెరీర్
2017 ఫిబ్రవరి 3 న జింబాబ్వే ఆఫ్ఘనిస్తాన్ పర్యటనకు వెళ్ళినపుడు, అతను జింబాబ్వే A తరపున ఆఫ్ఘనిస్తాన్ A జట్టుతో జరిగిన లిస్ట్ A మ్యాచ్‌లో తొలి మ్యాచ్ ఆడాడు. లిస్ట్ A మ్యాచ్‌ల తర్వాత, ఆఫ్ఘనిస్తాన్‌తో జరిగిన ఐదు మ్యాచ్‌ల సిరీస్ కోసం జింబాబ్వే వన్డే ఇంటర్నేషనల్ (ODI) జట్టులో న్గారవాను చేర్చుకున్నారు. అతను 2017 ఫిబ్రవరి 16 న హరారే స్పోర్ట్స్ క్లబ్‌లో ఆఫ్ఘనిస్తాన్‌తో జరిగిన మ్యాచ్‌లో జింబాబ్వే తరపున వన్డేలో రంగప్రవేశం చేశాడు. అలాగే 2017 ఫిబ్రవరిలో, ఆ సంవత్సరం చివర్లో ఇంగ్లాండ్‌లో జరిగే పర్యటన కోసం ఎంపిక చేసిన జింబాబ్వే క్రికెట్ అకాడమీ జట్టులో అతనికి చోటు లభించింది.

అతను 2017 అక్టోబరు 4 న 2017–18 లోగాన్ కప్‌లో రైజింగ్ స్టార్స్ తరపున ఫస్ట్-క్లాస్ క్రికెట్లో కాలుపెట్టాడు. 2018 జూన్లో, 2018 జింబాబ్వే ట్రై-నేషన్ సిరీస్‌కు ముందు వార్మప్ మ్యాచ్‌ల కోసం బోర్డు XI జట్టులో చోటు దక్కించుకున్నాడు.

2018 సెప్టెంబరులో న్గారవా 2018 ఆఫ్రికా T20 కప్ టోర్నమెంట్ కోసం జింబాబ్వే జట్టుకు ఎంపికయ్యాడు. అదే నెలలో, బంగ్లాదేశ్‌తో జరిగిన సిరీస్ కోసం జింబాబ్వే టెస్ట్ జట్టులో చోటు దక్కించుకున్నాడు. అయితే, గాయం కారణంగా అతను తరువాత ఆ టెస్ట్ సిరీస్ నుండి తప్పుకున్నాడు.

2019 సెప్టెంబరులో అతన్ని, 2019–20 సింగపూర్ ట్రై-నేషన్ సిరీస్ కోసం జింబాబ్వే  ట్వంటీ20 అంతర్జాతీయ (T20I) జట్టులోకి తీసుకున్నారు. 2019 సెప్టెంబరు 27 న సింగపూర్ ట్రై-నేషన్ సిరీస్‌లో సింగపూర్‌తో జరిగిన జింబాబ్వే తరపున టీ20ఐ రంగప్రవేశం చేశాడు. 2021 ఫిబ్రవరిలో, ఆఫ్ఘనిస్తాన్‌తో జరిగిన సిరీస్ కోసం జింబాబ్వే టెస్టు జట్టులో న్గారవకు స్థానం లభించింది. 2021 ఏప్రిల్లో, పాకిస్తాన్‌తో జరిగిన సిరీస్ కోసం జింబాబ్వే టెస్టు జట్టులో చేరి, 2021 ఏప్రిల్ 29 న టెస్టుల్లో ప్రవేశించాడు.

## మూలాలు

వర్గం:జింబాబ్వే టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1997 జననాలు
ప్లేన్ చెట్టులో గిల్లిలు

ప్లేన్ చెట్టులోప్లేన్ చెట్టులో గిల్లీలు (Squirrels in a Plane Tree)

Squirrels in a Plane Tree అనేది 17వ శతాబ్దానికి చెందిన ఒక మొఘల్ చిత్రకళ.
ఇది ప్రస్తుతం లండన్‌లోని బ్రిటిష్ లైబ్రరీలో ఉంది.
ఈ చిత్రాన్ని సుమారు క్రీ.శ. 1610 ప్రాంతంలో,
మొఘల్ చక్రవర్తి జహాంగీర్ పాలన కాలంలో
ప్రముఖ రాజసభ కళాకారులు అయిన అబుల్ హసన్ (Abu'l Hasan)
మరియు మన్సూర్ (Mansur) చిత్రించారు.

సంవత్సరం: సుమారు క్రీ.శ. 1610  
స్థానం: బ్రిటిష్ లైబ్రరీ, లండన్  

వివరణ  
విశ్లేషణ  
సూచనలు  

చివరిసారిగా 3 రోజుల క్రితం WinstonDewey ద్వారా సవరించబడింది.

వికీపీడియా  
వికీమీడియా ఫౌండేషన్  
మీడియావికీ ద్వారా నడపబడుతుంది  

ప్రత్యేకంగా పేర్కొననంత వరకు,
ఈ విషయం CC BY-SA 4.0 లైసెన్సు కింద అందుబాటులో ఉంది.
జయ్‌దీప్ బానిక్

**జయ్‌దీప్ బానిక్** (జననం 25 ఫిబ్రవరి 1993) భారతీయ క్రికెటర్. అతను మార్చి 6, 2017న 2016–17 విజయ్ హజారే ట్రోఫీలో త్రిపుర తరపున లిస్ట్ A అరంగేట్రం చేశాడు. అతను డిసెంబర్ 14, 2018న 2018–19 రంజీ ట్రోఫీలో త్రిపుర తరపున ఫస్ట్-క్లాస్ అరంగేట్రం చేశాడు. అతను ఫిబ్రవరి 21, 2019న 2018–19 సయ్యద్ ముష్తాక్ అలీ ట్రోఫీలో త్రిపుర తరపున ట్వంటీ20 అరంగేట్రం చేశాడు.

## మూలాలు

## బాహ్య లింకులు

* 
వర్గం:త్రిపుర క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1993 జననాలు